Pathian rian tuan tu\nNovember 6, 2017 admin THEIH HNGALH NAAK 0\nKan i dawtnak hi lungthin taktak in si awk a si. Thil tthalo kha hua hna u law thil ttha kha i tlaih peng hna u. Pakhat le pakhat kha Khrih ah u le nau bantukin i daw cikcek u law pakhat le pakhat kha i hmaizah u.\nFak piin rian ttuan u, nan thathu hlah u. Bawipa cu nan lungthin taktak tein a rian ttuan u. Nan i ruahchanmi thawng khan nan tha nuam ko u; harnak nan in tikah lungsau thinfual in um u law thla cam zungzal u. Nan u nan nau a si a fakmi kha nan thil hrawm hna u law khual kha tluninn onh hna u.\nNanmah an hremtu hna kha Pathian sinah thluachuah halpiak hna u; asi thluachuahnak kha halpiak hna u, chiatserhnak si loin. Aa lawmmi sinah vaa lawm ve u, a ttapmi sinah va ttap ve u. Pakhat le pakhat nan zawn i ruat dih u. Lungpuam in um hlah u, rian hme tete ttuan duhnak lungthin kha ngei u. Ka fim tiah vaa ruat hlah u.\nMi chambau kan si ti aa hngalmi cu, lunglawmmi nan va si dah! Vancung Pennak cu nanmah ta a si. A ttap a hrammi cu lunglawmmi nan va si dah! Nan va si dah! Pathian nih an hnemh hna lai. Nun a nemmi cu lunglawmmi nan va si dah! Pathian nih an kamhmi hna kha nan co lai. Pathian duhnak tuah kha nan duhnak ngan bik i a chiami cu lunglawmmi nan va si dah! Pathian nih nan duhnak cu a tlinter lai.\nMidang cungah zaangfahnak a ngeimi cu lunglawmmi nan va di dah! Pathian nih an zaangfah hna lai. Lungthin a thiangmi cu lunglawmmi nan va si dah! Pathian kha nan hmuh lai. Mi le mi karah remnak a sertu cu lunglawmmi nan va si dah! Pathian nih, ka fa, tiah an ti hna lai. Pathian nih tuah u, a timi tuah ruangah hremnak a ingmi cu lunglawmmi nan va si dah! Vancung Pennak cu nanmah ta si.\n“Nannih cu ka zultu nan si ruangah mi nih an in nihsawh hna i an in hrem hna i lih a phunphun an in puh hna tikah, nan caah lunglawmh awk a va si dah! Nan lung i lawm u law nan thanuam ko u, zeicahtiah vancung khua ah laksawng tampi chiahpiak nan si ko. Cu bantuk cun pei nan hlan i a rak ummi profet hna kha an rak hrem hna cu,” tiah a ti.\nHarnak chung in nunnak biaktak Part-2


An lungput Uar A Um Bak! Myanmar Ralkap order an zulh duh lo ruang ah Palek 3 nih mah thil hi an tuah! – Kawltu Team\nAn lungput Uar A Um Bak! Myanmar Ralkap order an zulh duh lo ruang ah Palek 3 nih mah thil hi an tuah!\nMarch 4, 2021 Amon Ka Si\nMyanmar Palek 3 hna cu india ram ah Northeast lei Mizoram lei ah boarder cross in an rak lut tiah theih a si. Mizoram ahcun um hmun an hal hna, umnak ding an kawl ve. Zeiruang ah dah mah thil hi an tuah ti a si ah cun, Ralkap bawi pawl nih Palek pawl cu phunglam an tuah piak hna i, mah thil hi Sandahpiahnak ah a chuak mi cungah nan tuah hna lai ti bantuk in nawl le phunglam an ser piak hna. Mah an ser piak mi hna cu an zulh duh lo le an lung a tlin lo, Mipi harnak pek le mipi thah an duh hna lo caah India, Mizoram ah an rak zaam nak hi a si.\nNizaan zaanlei sang ah khan Vanlaiphai khua ah an 3 ning in an rak phan i an konglam le an rak tlik nak, um hmun an kawl nak kong cu ttha tein an chimh hna. India ram chung ah hin Kawlram mi tampi nih hin umnak ah an hmaan i um hmun an kawl cang hna. Refugees pawl he chim chih ahcun Kawlram mi India ram ah a um mi hi an tam ngai tiah theih asi fawn.\nKan kawlram pi a buai tuk ruang ah minung 50 leng tuni tiang ah an thi cang. Hi palek 3 hna nih hin mipi harnak pek an duh lo. Mipi thah le meithal kah an duh hna lo caah Mizoram ah an rak i tthialnak hi a si. An lungput kan upat tuk hna.\n← Hakha Khuachung Ah Palek Tamtak An Rak Lut Chap! (Mipi An Chuah Hnawh Hna Lai Maw?)\nA poi tuk ee…Hakha ah Inn pakhat ciam dihlak in a kaang! →


Coronavirus Aithawknak China Ram Wuhan Khua Thil Cangmi Khuaruahhar Ngai A Si – Chin World News Evening\nCoronavirus Aithawknak China Ram Wuhan Khua Thil Cangmi Khuaruahhar Ngai A Si\nAdmin||05|Biangreithlep 20|2020||Vawlei mipi a kan that cuahmahtu le khuachung i chawh cu chimlo rianṭuan le inn hmanh in a kan chuahter ngam lotu coronavirus ai thoknak khua thilcang cu a mak ngai. Hi pulrai zawtnak ai thoknak China ram Hubei ramtthen Wuhan khua ah cun sianginn an hun ṭhan cang tiah hindustantinemes nih May 6 ah an ṭial.\nHi pulrai zawtnak ruang ah hin kan hnu lei January thla thok khan fimcawnnak singinn pawl vialte hna cu khaar an rak si. Vocational school 121 hna cu hon ṭhan an si cang. Hi sianginn hna ah hin sianghngakchia minung 57000 hna cu cacawn nithumni ah khan sianginn kulhchung ah phan dih cang hna. Sianginn kulhchung an luh hlan ah sianghngakchia hna cu an tak a kihlum (temperature) ṭhate in tah ta viar an si tiah an chim.\nHubei Wuchang Experimental High School sianghngakchia hna cu sianginn thlthuam hna le hmaikhuh an i hrukaih dih hna. Ca cawnnak inn chung an luh hlan ah an tak kihlum le an kut hna zong felfai te in zohta an si. Cacawnnak inn chung an ṭhut tik zong ah pakhat le pakhat cu metre pakhat dan ah an ṭhutter hna tiah official news agency Xinhua nih cacawn nithumni ah khan an thanh.\nCommunist Party of China (CPC) sianginn secretary Ai Jianhong nih sianghngakchia hna cu an dihlak in hneksaknak tuah dih cang hnu ah a dammi an si. Cu bantuk ṭhiamṭhiam in cachimtu hna le sianginn rianṭuantu vialte hna zong hneksaknak tuah dih an si. Cun sianginn kulhchung cacawnnak innchung dormitories, canteens le offices hna zong zawtnak hrik a um khawh lonak ding in sii kah le zohkhenh an si tiah an chim chih. Ref: Hindustantimes\nDr. Andrew Ngun Cung Lian Nih Rev. David Lah A Tining Cu A Faak Kho Taktak


DONALD TRUMP TIMH TUAHNAK VIALTE AN HMUH CANG – The Chinlung Post\nDecember 29, 2020 admin Fiamthu 0\nTrump caah Abiapi Bik Georgia. Georgia state nih Senate thutnak pahnih an ngei. Cucu Republican party caah cun hi thutnak hi abiapi taktakmi an si. Hi thutnak nih zeidah a chuahpimi khawh Republican nih Senate thutnak 50 an tleihthan khawh ah cun Democratic caah cun an tuah khawhmi a tlawmte taktak long a si lai. President bawmtu taktak a si lai. Cu caah Georgia hi a tu le tu an kal kalhnawhnak hi a si.\nTrump nih President a pehthan lai I, Nancy Pelosi , Peh- lo-si cu an inn ah alawi cang lai. A thutnak cu midang nih an thutnak cang lai. Trump caah chunmang tha taktak he hmai a kal cang lai. January ni 6 ni cu zoh an dawh taktak cang lai. Trump le a hawi le tanti pawl cu lungchung bia tanpi he an um cang.\nTrump nih January ni 4 ah Georgia ka kalthan lai a ti. Thutnak pahnih lakkhawhnak caah January ni 6 ni cu teinak nganpi kan hmuh cang lai a ti cang. Democratic pawl caah cun mangchia taktak an manh ko cang lai. Cawh hna seh an ka nengtuk cang. Trump ai timhtuahmi an hmuh cang lai.\nRelchih:Kan Pu Trump: Trump a chimmi a tuah lomi nan thei maw? Obama cu a chimmi zeihmanh a tuahkhawhmi a um lo. 10%ah 2% long a chimmi a tuahmi cu Obama a si. USA President Min chia lakah min chiabik a co rih. A chanchungah a thih hnu tiang thimawk zeihmanh a ngei lomi President a si.Trump cu a chimmi dihlak 10% 9.9% a tuah kho tu pasaltha Chiandeih tumpi bantuk an tihmi pa a si.\nIsrael a chim bantuk tein a tuah ngammi le Mexico ramri vampang a chawngmi le rian tuan zuamlo a bawkmi an kua chungin a vun chuah dih hna. Laimi zong mah panghui ei a duhmi nih Joe Biden an uar ve. Zunhdeu nih Joe Biden an tanh ve.Joe Biden cu nikhathmanh President a tuan manh lailo. Ka chimmi hi zohte u mu. Ka thuat cang lai ka zuah ti hna lailo. Credit: Thawng Za Ting


Trump nih Martial Law a hman tak sual lai maw? – Hakha Cherry\nTrump nih Martial Law a hman tak sual lai maw? “Martial Law” timi cu a fawinak in Ralkap/Army kha caan karlak nawlngeihnak pek chung khi a si.\n1958 lio, U Nu chan ahkhan Burma ram a rak buai tuk ruang caah U Nu nih Burma Ralkap/ Newin cu caan karlak nawlngeihnak a rak pek bal. A fawinak in Martial Law a rak hman ve ti khawh a si. Cun, Ralkap nih uknak cu an lak i, 1960 election an tuah i U Nu cu PM ah a tling tthan. Asinain Newin/ Ralkap nih Kum 2 chun uknak/nawlngeih nak a rak tlaih kha a lem i, 1962 ah amahte in Martial law declared a tuah i, Kum 12 chung, 1974 tiang Martial Law in a rak kan uk.\nTrump nihcun mailed/cakuat in vote mi, election Ni hnu ah a phan mi paoh rel lo dingin aa zuam nain, a hlawh a tling lo. Cucaah, Martial Law declared tuah in, a thar in thimnak/election tuah tthan lawng hi lam a ngeimi a si i, sungh a nautat tuk caah, Martial Law cu a declared tak sual hnga maw?Credit-Zasang Cinzah\nBible hi voi zeizatdah ka rel cang ti nakin, ka relmi chungin zeitluk indah a sullam ka pemh ii ka nunnak ah zeitindah ka hman cang timi tuhi abiapi deuh.


Mi vantha Thantlang Peng? : Vice President hmunma le thimnak boruak – THE CHINLAND POST\nMi vantha Thantlang Peng? : Vice President hmunma le thimnak boruak\nCatialtu - Salai Mang Hre Lian\nVP hmunhma kianhding, Pyithu ah miza tlinter ding, Pyine ah Pyine cozah hngawng diik ngammi thim ding\nBy Salai Mang Hre Lian\nBiadomh: NLD in Chin ramkulh ah thimnak aa cuhding MP cazin an chuak i tampi mizapi aw-aan a chuak. Lungtling he a vuivai he. Abik in Thantlang le Hakha ah mino an um lo caah le pengtlang huap an tlawm caah a si bik. Thantlang zong khat lei in a rak buai ve. Abik in CNLD pawl an buai. Party hruaitu tiang in Party chung thilri le ca cu zapi hmuh in thlah tikah a tui ngai. Ram le miphun caah MP thatha i cuhnak seh ti kan duh cio caah a si ko. Asinain Thantlang peng hi cu 2020 thimnak ahcun kan vantha bik lai dah. Aa cuhding makmak kan ngeih hna.\nVice President Pu Henry Van Thio (VP Pu Henry Van Thio)\nNLD in Amyotha Hluttaw ah aa cuh rih lai. Party pakhat phung ah Vice President a tuan liomi cu Party nih cozah an dirh khawh ahcun VP an pek than phung a si. Suu Kyi lungput bel zeitin a um hnga. Tlangcung miphun dang caan an si hnga maw? NLD lawng nih cozah dir khawh cu a har lai tiah zumh cio a si. Cuti a si cun Vice President a si ti lo kho (Cozah dirhpi tu Party nih VP an tuan kho). Cozah nawlngeitu ah an thim lo zong ah Thantlang peng nih MP tlinter ah a palh lai ka zum lo. A ruang cu: –\nVice President a tuan chung Chin ramkulh caah Budget tam deuh pekding in a nawrpi tu ah aa tel tiah zapi nih ruah a si. Vice President dirmun in Chin ramkulh ca ah a saduhthah a tuah dih rih lai lo. Tampi tuah a duhmi a um lai. Cucu VP a si lo zong ah, Union Minister a si lo zong ah pehzulh a duh lai.\nVice President a si bantuk in aralaimi cozah an dirh tikah upat peknak a um cia. MP sawhsawh in a biachimmi kha midang nakin an upat lai — NLD lebang cozah sertu Party ah aa tel cun. (Kawlram cu Seniority hi ramdang nakin an upat deuhmi a lo. Ramdang bel ahcun MP sawhsawh a si ahcun Sernior timi nakin Policy Debate tuah khawhnak cung in an bia hi a nung. An upat hna. Dr. Sai Mauk Kham bel USDP nih cozah an ser khawh lo tikah VP a rak si bal nain Hluttaw ah USDP pawlisi cu a kalpi kho lo. Nain pumpak in a Constituency hmunhma a chimmi bel ah zei dah a lawh hnga – catialtu nih hngalhnak ka ngei tuk lo). An ngaihpiak deuh lai. NLD cozah dirhtu ah aa tel chin cun a biachim mi biatak in an ruahpiak lai. A halmi le a chimmi za ah za in a tlamtling lai lo nain amah tihzah ruang ah tampi cu an ruahpiak lai ka zumh. Amyotha Hluttaw cu Thantlang ca lawng ah a si lo. Chin ramkulh ai-awh MP a si. 2008 phunghrampi nih a onhmi chung in Chin ramkulh cozah nawlngeihmi thanchoternak, hluttaw thawnternak tbk tampi bia a chim kho lai (NLD Party nih an MP pawl hi hluttaw ah biachim an rengh pah hna nain anih cu a pumpak sinak nih tampi thlennak a tuah kho lai ka zumh). Chinmi ca ah kan duhmi upadi kong, ramkhel buainak kong a chimh khawhmi tampi a nung khomi a si.\nThantlang peng nih amah kan tlinter ahcun Chin ramkulh le Thantlang peng ca ah chir awk a um lai lo tiah ka ruah.\nPyithu Hluttaw ca ah miza MP chuahter ding\nPyithu Hluttaw ah a tling ding MP cu Thantlang in No. 1 he No. 2 Constituency he a kan ai-awhtu a si lai. Thantlang peng dihlak a aiawhtu a si lai. Chin miphun le Kawlram ramkhel ca ah upadi ceihmaihnak, biatung dirh khawhnak, thanchonak le a dangdang pawlasi ceihmainak ah a fitmi hrim a herh. Remdaihnak kong, tlangcungmi tuarnak kong a chim kho fawn lai. Tihmi a ngeih lai lo (Amyotha Hluttaw MP he an i theithiam ahcun Chin ram kong (Chin National Issues) tampi a chimpiak khawh lai). MP tampi hmai ah fimthiamnak in le hngalhkauhnak in a chim ahcun tampi a bia a nung lai. A fiangmi, a mak mi pawlisi le biatlang pawl a chim khawh a biapi tuk. Cuti a si ahcun miphun ca ah a herhmi pawlasi tha a chuahpi khawh lai.\nThantlang peng ca hrim ah a biapi khun. Peng dihlak a aiawh caah No.1 le No. 2 Pyine Hluttaw in a tlingmi MPs he naihniam tein bia an i ruah, rian an tuantti a herh. Hluttaw Budget ting 1000 phawt i biaruah lawng a si awk a si lo. Thantlang kong vialte an ceihti, an tuanti dih lai. 2008 phunghrampi nih a onhmi chung in Thantlang peng thatnak ca ah khua an khaang lai. Thantlang peng thanchonak pawlasi an ser lai i hluttaw ah ningcangte in bia a chim lai. Thanchonak nak plan le pawlisi a chim lai. Thantlang peng nih a herhmi thanchonak, budget le tuanding cu ningcangte in le fiangte in a chim khawh ahcun a ngaitu Hluttaw palai, cozah lei pawl an i fian lai i cohlan a fawi tuk lai.\nPyithu Hluttaw ah Thantlang peng kong a chim, a hal i a tlamtling mi paoh cu Chin ramkulh cozah nih a tawlrel tikah Hluttaw palai nih an timhmi pawlisi le phungning in a tuan maw tuan lo, cu bantuk pawl kha Pyine Hluttaw MP hna he biatakte in an zohfel lai. Eihmuarnak an dohtti lai. Ramkomh Hluttaw ah a thu mi MP dang nakin pawlisi kong, upadi kong le thanchonak kong aa fian deuh i a chim thiam deuh ahcun an upat lai. A fiangmi pawlisi cu a halmi vuanci pawl nih tuah an duh khun lai (sa khann a remnak ah khan bawh cu a nuam tuk cu ta). Bawmh an duh khun lai. Cucaah Thantlang in Pyithu a tling ding cu thanchonak pawlisi, upadi le Thantlang peng a cul kho ding mi, harnak, herhnak, chiatnak thatnak a thei, a hngal i Pyine MP he naihniam tein rian a tuan khomi kha thim a herh lai.\nPyine Hluttaw ca ah cozah hngawng a diik ding MP\nAluancia cozah pahnih ah mizapi nih chim bikmi cu cozah an eihmuar. An fel lo. Hluttaw a nung lo. Hluttaw nih Cozah cu Check and Balance a tuah kho lo. Chin ramkulh Hluttaw nih a ser mi upadi pakhat hmanh an nung lo. Upadi an ser mi zong Ramthen dang ta lak chom i Chin ramkulh he aa kaihkuah lo mi a tam. Cozah nih eihmuarnak a tuah tuk. Company pawl nih fel huaha lo in rian an tuan tuk ti hi kan buaipi bik mi a si.\nCucaah Thantlang peng kan thanchonnak le Chin ramkulh ah a thami cozah le a felmi hluttaw a si khawhnak ah Pyine MP a biapi tuk hringhran. Cu MP nih Chin ramkulh thanchonak, ramkulh cozah nawlngeinak phung le phai vialte cu Hluttaw ah a chuahpi khawh a herh. Hluttaw nih a cohlan ahcun ramkomh Hluttaw ah an kuat lai. A nun ahcun 2008 phunghram nih a pekmi chung in Chin ramkulh cozah nawlngeihnak le hluttaw riantuannak a thawng lai.\nChin ramkulh ca ah a thami upadi a ser kho mi si a herh. Kan vawlei hmunhma kong, kan Chin Acts kong a dirpi kho ding a herh. Ramkomh cozah le Hluttaw zong zuamcawh in a au ngammi a si a herh. Chin ramkulh ca ah phunghrampi ser a herh i hmailei caah ahran tuanchung tiang in a nawr ngampi a si a herh. Kan caholh cawnnak, khuate lei thanchonak, company riantuannak dikfel lo a ngia khotu, eihmuar dohnak tbk a nawr khomi MP bak Pyine ah kan herh.\nPyine hluttaw cu hmun thu a si lai ca ah mizapi he naihniam tein a um i miphun thanghphawknak (nationalism) a aupi kho ding, mino le zatlang bu hna he kutsih in a cawlcang kho ding a si kha a biapi tuk lai. Nihin kan boruak ah a biapi bik cu mino hna ramkhel ah teltum ve nak le zatlangbu le MP hna riantuantinak hi a si. MPs a simi nih cun a leng i zatlangbu he zeitin dah rian kan tuanti lai, NOGs le Company le a dangdang hna nih zeitin dah thanchonak le anmah le an rian cio an tuan ti kha a hngalh a herh. Cu hna nih miphun le ram caah ningcangte in an tuan khawh nak le an thazang a thawn deuhnak ah a bawmtu a si a herh. Phithu le Amyotha MPs he biatak te in a pehtonhtu le cozah he riantuanti thiamnak lam a ser khomi MP a si a biapi tuk.\nCun Pyithu Hluttaw MP he i bawm in eihmuarnak a um tiah an ruah lomi cu ralthate in eihmuar dohtu sin ah report an tuah lai. Eihmuar dohtu phu an hlathlaiter hna lai. A dik lo in rian a tuanmi vuanci, company pawl dantat nak tuahter thluahmah hna a herh.\nThantlang peng MP aa cuhding zoh tikah Chin ramkulh le Kawlram ahcun aa miak bik kan si bak lai. VP hmunhma chuh rih duh hna hna usih. Pyithu Hluttaw ah miza bak tlinter hna usih. Pyine Hluttaw ah cozah a hngawng a diik ngam ding le Chin ramkulh kan covo caah a nawr ngam ding thim hna usih.\nThantlang peng nih MP thim zia kan thiam ahcun Ramkomh le Chin ramkulh cozah, Hluttaw cu kan tuiter bak ko lai hih. Kan uk kho ngai lai. An kan tihzah fawn lai. Cucu a tak ah a si kho tiah ka zum bak fawn!\nBiadongh: Vuanci tuannak in MP tuanhi a har deuh an ti tawn. Aa zuammi MP cu khua fakpi in ruah, carel le vuanci pawl nih thate in rian an tuan khawhnak caah pawlisi an serpiak hna. Cucaah an rian a tam. MP nih pawlisi tha an ser khawh lo ahcun vuanci riantuan hma a kal lo. An eihmuar, ningcang lo in riantuan a chuak. Cucaah ramdang Democracy ahcun MP hmunhma (role) hi biapi tuk ah an chiah. Salai Van Bawi Lian (Martin) bia i hlan ahcun Chin mi cu kung-kan-mat pah i vuanci tuanding le cozah rian tlaiding lawng ka uar hna. Kan upat hna. MP cuh aa tim cangka in a eihmuar lai, tangka a duh kan ti hna. Sipuazi in MP cuh a tuakmi kan tam cang. Hihi thlen in MP a felmi le eihmuarnak, palhnak a dohmi thim khawh kan herh hringhran.\nTutan ah NLD lawng nih cozah a ser lai tiah aho hmanh nih za in an zum lo. Cu tikah Party fa pawl nih cozah ah hmunhma ngah le MP sinak in an aw-aan biapi kho. Cucaah Chin miphun nih kan ram damnak, remhdainak, a dikmi thanchonak, dikfelmi cozah le Chin mi kilkamhtu MP le cozah an chuah nakding ah thimfung thlazia thiam hna usih. Kung-mat in ramkhel tuak hna hlah usih.\nThantlang peng in MP aa cuh ding\nPu C Za Cung (NLD)\nSalai Van Bawi Lian @Martin – (CNLD)\nPu Zo Peng (USDP)\nPu Henry Van Thio (NLD)\nCNLD le USDP an i fiang lo.\nPyine Hluttaw No. 1\nPu Chan Ham (NLD)\nSalai Cei Bik Thawn asiloah Pu Lal Maung Cung (CNLD in Thantlang EC nih thimfung a tlak hna hnu ah a teitu aa cuh lai)\nUSDP in Pu Van Thawng aa cuh ti lai lo tiah kan theih.\nPi Ni Sui Lian (NLD)\nSaya Rung Kaw (CNLD)\nDr. Hmuh Thang (USDP)\nPrevious Lily Pangpar Thladem Tangah\nNext Minung le Hmunthur


Thantlang Khuapawng Kahnak Thawngpangthar - Chin Eleven News\nChin Eleven News\nThantlang Khuapawng Kahnak Thawngpangthar\nAugust 22, 2021 Lianchin Thang Chin 0\nThantlang-Hakha kar lah kahnak ah Min Aung Hlaing ralhrang pawl tam ngaite an thi, a thi mi an theih khawh tawk ahcun minung 5 leng an si tiah theih a si. August ni 20-21 ah kahnak hi a chuak i, ralhrang minung 5 kan thah hna tiah CDF nih an thanh. A nikhat nak an i kah hi Tahantlang khuapawngah a si i, a thaizing zongah kahnak hi a pehzulh. A tuhi Thantlang khuachung zongah ralhrang tampi an lut cang i, Thantlang khua le a pawngkam Khuate zong ralrin thiam a herh ko.Chin World News Evening\nThawngdang relchap:Russia ah tuah mi International Army Games ah Ralhrangbu a tel ve mi hi Russia nih Ralhrangbu cawlcanghnak a tanpi ti langhternak a si. Ralhrangbu cu August 22 in September 4 tiang Russia ram ah tuah ding mi ralkap pawl thanchonak caah ralkap he pehtlaihmi zuamnak phunphun (International Army Games) ah a tel ve.\nZuamnak an tuah ding mi pawl hi tank thiamnak (tank biathlon), raltuk tilawng thiamnak (sea cup), meithal kah (sniper frontier), vanlawng thiamnak (airbone platoon), ralkap phunglam (army culture) hna a si.\nMah zuamnak hi Russia defence ministry nih a timhtuahmi a si i, zuamnak phunphun pin ah hriamnam zuarnak le thiamnak lei thanchonak (International Military and Technicial Forum, ARMY 2021) zong a tel ve lai. Mah forum ah raldohnak lei seh thiamnak (artificial intelligence) zong langhter a si lai.\nHi kong he pehtlaihin Justice for Myanmar chimnak nawlngeitu Ma Yadanar Maung nih; ralhrangbu nih ramchungah mithah, lainawn ralhrang cawlcanghnak a phunphun a tuah cuahmah lio ah Russia nih ralhrangbu a sawm mi cu an i pehtlaihnak a thuh ning langhternak pakhat a si.\nRalkap lei cawnnak le hriamnam zuar phihnak telin world crime a buar lio mi ralhrangbu tanhpinak pakhat a si. Ralhrangbu cungah Russia thiltuahmi cu ngolter dingin vawleicung ram hna cu kan nawl hna.\nMah ralkap lentecelh zuamnak ah ASEAN nih Kawlram buainak kong hnatlaknak 5 a dirpi mi ram hna zong an i tel. Zuamnak ah a tel mi ram hna cu China, Malaysia, Vietnam, Lao, India le Bangladesh, Israel le Europe in Greek, Cyprus ram hna an si.\nMa Yadanar Maung nih; zuamnak ah ralhrangbu hmunkhat in a tel ve mi ASEAN ram cheukhat le pawngkam ramngan hna nih hin an chim bantukin Kawlram mipi thatnak caah le ralhrang cawlcanghnak ngolter dingin an kan tawlrel piak taktak hnga maw ti ruah awk ngai a si.\nRalhrangbu nih uknak a lak ruangah kan ramchungah thil a cang lio mi nuhrin covo kongah UN nih rianrangin silhnalh piak dingin kan nawl tiah a chim.\nRalhrangbu nih mah zuamnakah phaisa a dih ding hi zeihmanh thanh mi a um lo nain, Sea Cup bantuk raltuk tilawng zuamnak caah tilawng hna cu pacific rili tiang kalpi a hau mi a si caah budget tampi dih ding mi a si.\nMah budget vialte hi covid le harsatnak phunphun kar ah ralhrangbu an doh ruangah ralhrangbu tlaihhremnak le nuhrin covo a phunphun in a tuar lio mi mipi phaisa a si tiah Justice For Myanmar nih cathanh an chuah. Ref; JFM\nThanthlang Peng Nih Ralrin A Herh Taktak Mi Ralhrang Kongah (WARNING WARNING)\nYangon Khuapi In Ral Kan Tho Lai, Mipi Kanmah Lei Ah Kan Dirpi Uh!\nNUG Minister U Naing Thun Aung : A Tuan Le A Tlai Lawng A Si Min Aung Hlaing Hi 100% Kan Tei Lai Ticu A Fiang Cang\nTidim Myonee Palek Sakhan Pawngah Khuasa Mi An Thial Ter Dih Hna\nKhuachung Kahdohnak Ah Ralkap 10 An Thi PDF 1 A Nunnak A Liam\nGood News: SAC Ralhrang Anmah le Anmah An I Kap I Minung 30 Deng An Thi\nKalay Ah SAC Ralhrang Motor Bomb In An Puahhnawh, Ralhrang 8 Leng A Hmun Ah An Thi


Atu Lio Zawtnak Ṭihnung Kongah Dr. Pari Nih A Vun Phuan Ṭhan Kan Theih Bal Lomi Min Zong A Chim Chih-Video – Chin World News Evening\nFebruary 14, 2020 February 14, 2020 Salai Van Chin News\nAtu lio zawtnak tihnung taktak a simi Coronavirus hrik kongah Laimi nih kan i ngeimi Sibawi India ramah Sizung ngan pakhat a simi Mata Chanan Devi Hospital timi rianttuan liomi Dr. Lalthapari (Pari) nih chim fiannak a ngeih tthan. Laiholh tein a chimmi a si.\nLaica a rel kho ti lomi mit tthat lo ruangah ca a rel kho ti lomi kan nu le kan pa cheukhat caah a tthahnem ngaimi thil a si i, kan rel khawh lo hmanh ah a ngaih in ngaih khawh a si. A video cu a tangleiah kan chiah i ttha tein ngai ve dingin le a dihdongh tiang ngai nin kan in sawm hna.\nVideo timi hi rak hmeh piak law ngaih khawh a si lai.\nTuzing ah report nih alanghter ningah cun minung 116 an thi than i China ramchung zawtnak ruangah a thimi hi 1500 an tling luklak cang ati. Nihin tiang ah zawtnak hri a kaimi hi minung 63,851 an si cang ati. Nihin ah zawtnak hrik a kaitharmi hi minung 4800 an si tiah Hubei report nh a chim. WHO riantuan zong China an phan cang hna. Thil sining an zohtikah an thinphang ngai ngai.\nZeicatiah nikhat hnu nikhat athimi an karh chin lengmang, nikhat ah zawtnak hrik akaimi zong an tam chin lengmang. Zual lei apanh ching lengmang tikah hin Wuhan khrihfa zumtu hna nih cun hi hi Pathian kawhnak le chimhhrinnak a si ko cang lai tiah an zumh cang. Cu caah vawleicung zumtu hna sinah thlacamnak in biatak tein bawmhnak an hal.\nWuhan Central Hospital riantuantu nurse Ning Zhu, nih a chimmi cu “Atu hi nurses tampi cu zatnak hrik an kai cang. Keimah zong zawtnak hrik ka kai ve cang. Atu hi siizungah kaa thlawp lio a si. A ka zohkhentu ka hawi lei caah thinphang in ka um. Keimah ka chungah a ummi zawtnak nih hin ka hawi le ka chonh ve sual hna lai ti lawng hi ka phang tiah a chim.\nKa siizung ah hin riantuantu minung 500 kan um i mah chung ah minung 150 cu zawtnak hrik a kaimi kan si lai zumh a si cang. Kan siizung hi damlo zohkhenhnak kong ah siseh pumpak runvennak dingah thilri zohtikah a unique kho hrim lo” tiah a chim. Dailychinstar


Khua te fa cu kan mah lung lawng kan i rinh. – Kawltu Team\nKhua te fa cu kan mah lung lawng kan i rinh.\nKhua te fa cu kan mah lung lawng kan i rinh. Ruahnak hal hi fim a si le thil tha tam deuh tuah khawh a si ti hi kan fiang kho hrim lo.\nTutan Thantlang NLD chairman le secretary min in roca an tial le companies a bomtu hna min an langhter mi hi cu mi zei hmanh nih cohlan awk a tha lo.\nNLD party min le Vice President Henry Van Thio tiang in lim hang an nelh dih hna. Pyine Hluttaw hmunhma caah teinak a hmu mi palai pawl ca cun savo tin awk a har ter ngai cang hna lai.\nMah bantuk thil hi thil hmete a lo nain ruahnak hal duh lo, mah le kan cohlan khawh deuh mi hawikom pawl ruahnak le hmuhnak lawng lak le i rinhnak in a chuak theo mi a si. Mah cu cu nepotism – a bi tuk mi ruahnak ti a si. Thantlang peng hi ramchung he ramleng he kan cawlcanghnak zoh ah kan poi kho tuk tawn. Credit : Sang Hre\n← Good News ! Coronavirus khamhnak sii cu United Airline nih US ram pumpi phawtzawmh ding in an i thawh cang.


***Vakok.Lian***: Musilim simi US ralkap nih US ralkap 13 a thah hna\nMusilim simi US ralkap nih US ralkap 13 a thah hna\nUS ralkap pakhat a si ve mi nih US ralkap lila a kah hna hi ralkap 13 an thi 30 hma an pu. Texas State chung um mi Fort Hood timi ralkap len ah a cang mi thil a si. Akap tu pa a nu le pa hi Jordan ram in a rak pem mi a si a min ah Nidal Malik Hasan timi a si. Iraq ram ah kal ding in nawl an pek hnu ah mah tihin mi a kah mi hna a si ti si.\nHasan hi psychiatrist a si. Mihrut tibantuk, mi lung rawk mi tibantuk le thluak lei zawtnak ngei mi pawl a bawn chan tu, ruahnak a pe tu a si. Mah tihin a hawi le rumro thilak in a kah hnanak a ruang hi fiang set in an thei rih lo.\nA kah lio hna ah hin, "Alah Hu Akbar" tiah a au pah in a kah hna ti a si. A sullam cu "Alah Pathian cu a lian ngan hringhran" tinak a si.\nA hnu deuh ah thawngpang a ra mi ah, Malik hi Muslim ralhrang bu a si mi Alkaida he zong pehtlaihnak a rak ngei ti a si.\nMah hi ralkap doctor pahi US ram ah a chuak mi a si. Virginia State in a rak mi si ti si.\nFort Hood mithahnak thawngpang nih hin US ram mi tampi an thin a runh ngai hna i, Muslim biaknak dohnak kawng chim le phuan hi a vun tam ngai ti asi.


Na Dirhmun Kha Rak Thleng Law Voikhat Tein Rak Ruat Than Ve Ta Ko Hmanh A Hman Na Ti Ve Ko Lai – Chin 11 News\nNa Dirhmun Kha Rak Thleng Law Voikhat Tein Rak Ruat Than Ve Ta Ko Hmanh A Hman Na Ti Ve Ko Lai\nKan sining le dirhmun ai khat hna lo caah le ka lungput le ruahning ai khah hna lo ruangah midang palhnak le thatlo nak hi kan hmuh khawh lengmang caah na dirhmun kha na lungthin chungah voikhat tein rak i thleng law rak ruat ta ve ko tuah.\nZalam cung ah kan kal cuahmah lio ah mawtaw nih an kan hnorsuan ah cun mawtaw a mong tupa cu sual kan phawt i na ralring lo tuk tiah kan ti tawn asinain kanmah pumpak nih mawtaw kan hun mongh ve tikah cun lamcung ah a kal cuahmah ve mi hna kha zeiruang ah mawtaw lamcung in na kal tiah sual kan phawt ve than hna.\nMidang sinah hlawhfa in rian kan rak tuan lio ah khan cun kan rian ngeitu pa (kan boss) hi a sualtuk, a ziachia tuk tiah kan soisel lengmang asinain kanmah pumpak in rian ngeitu dirhmun kan hunphak ve tikah cun kan riantuan tu pawl hi teimaak nak le zaang hlei cawi duhnak lungthin an ngeilo tiah sual kan phawt than hna.\nDawr ngeitu sinah thil cawk ding in kan kal tikah a thil manfak tuk hakkauh nak nih a teituk tiah kan soisel ngai nain dawr ngeitu kan hun si ve taktak tikah cun thil an kan caw tu pawl hna cu thil man det an thawngtuk tiah kan soisel than hoi hna.\nKanmah an kan tanh mi uktu le cozah an si lo paoh ah cun mi sin kip ah an that lonak le an palh nak lawng kan chim lengmang nain kanmah cung ah uktu le nawl ngeih nak an kan pek tikah cun midang nih tlawmpal te kan kong an ceih hmanh ah kan ngaithiam kho hna lo.\nA taktak le a ngaingai ti ah cun kan dihlak in a palh mi kan si hna lo, kan dirhmun le ka sining ai khat hna lo, kan lungput le ruahnak ai khah hna lo caah kan ruahnak le ka lungput hi voikhat tein thleng usihlaw pakhat le pakhat kan i theithiam dih ko hnga.\nCredit: Aung Ko Latt


Hakha Khua Sang Cheukhat Ti Har Ruang ah Zaan Ih Loin Khuadei Tiang Ti a Thanmi Zong an Um – THE CHIN JOURNAL\nHakha Khua Sang Cheukhat Ti Har Ruang ah Zaan Ih Loin Khuadei Tiang Ti a Thanmi Zong an Um\nApril 12, 2019 March 19, 2019 | The Chin Journal | Hakha, Chin State\nHakha khua Chin-oo-sii sang ti har tuk ruang ah zaan hngilh loin khuadei tiang se-myaung tlang tikhor ah ti than a kalmi zong an um tiah sang minung pakhat sin in thawng kan theih.\nTi har tuk ruang ah ti thanmi an hun tam ngai i a changchang in than a si tawn. Khuachel ah a ting lomi zong an um i zaan khuadei a ngakmi zong an um hi a si.\n“Atu hi, zaan ah ih lo bak in kan than, chun ah cun ti kan ngah ti lo. Zaan suimilam 12:00 hrawng in kan va kal i dei lei suimilam 3:00-4:00 hrawng ah inn kan rak tin” tiah Chin-oo-sii sang um Pi Tin Iang nih The Chin Journal ah a chim.\nA hlan ah cun ti hi 5gallon phung 1 ah Ks. 250 in kan rak cawk tawn. Tu kum tu hi cu kan har tuk, ei le din zong a si rih. Cucaah kan i hne, zarh khat ah zaan 3 chung hi ti kan than. Zaan 12:00, 1:00 hrawng in kan va kal, 3:00-4:30 hrawng ah kan tin i khuadei hnu ah phung i kan rawn ciami cu kan thir tiah a chim chap.\nHi kong he pehtlai in Chin-oo-sii sang um min langhter lo nu pakhat nih “Kannih sang hi cu ti kan har ngaingai, ruah a sur caan i kan donhmi te lawng a si ko, a cheu cu Se-kiam (se-myaung thlang tikhor) ah an than hna. Ti cu kan har tuk ko, cawk cio a si ko, a dang cu a tingting hmanh in an cawk cio cang. Kannih zong thla khat Ks. 100,00 hrawng cu kan dih tawn” tiah a chim.\nChin-oo-sii sang thiamthaim a ummi Pi Dar Hliang nih “Ti hal chom in kan um, ka hrawnghrang ti tlawmpal a chuakmi tete kha kan hal hna. Kannih chung hi minung 9 khuasa kan si. Innpa ngamh tlak tete nih an kan thenh tawn, khuachel ah kan cawk. Eidin awk ngei lo deng tian in kan har, nizaan hna cu ti kan ngei ti lo i atu hi kan hal hna, rak than ve ko u an kan ti i atu hi kan than” tiah a chim.\nKum dang tawn zong ah Hakha khua hi ti a har zungzal. A bik in Chin-oo-sii sang a zual khun. Cozah tuahmi Timit dinti zong nihin tiang Hakha khuami nih ningcang in hman khawh a si lo, Hakha thar No.1 le No.2 sang lawnglawng nih Timit ti cu an hmuh.\nAsinain, electric a rawh caan a um tawn caah ti lei harnak an ton caan a um theo. Nizaan nai zong electric a rawh caah ni 9-10 hrawng ti hmuh lo in an umnak kong Hakha thar No. 2 sang khuabawi Pu Tawk Lian nih The Chin Journal ah a chim.


The Chin Star - The Chin Star\nBurma Burma Categories\nChin News\tBurma News\tPolitics\tLatest Myanmar News\nChin News\tDetails\tJun 07 2015\t"Kalpi Ko Seh' Timi Hlaphel CBCUSA Civuipi Ah Release A Si Cang\nBurma News\tDetails\tJun 24 2015\t2008 Phunghrampi Remhding Kong Hluattaw Ah I Ceih Hram An Thawk Cang\nChin News\tDetails\tJun 06 2015\t2015 Chin Ramkulh Tanghra (Matric) Result A Chuak\nBurma\tDetails\tJul 27 2015\t2015 Thimnak A Biapit Ning Daw Su Nih A Chim\nBurma\tDetails\tAug 17 2015\t2015 Thimnak Ah Aa Zuam Dingmi 6189 An Si\nBurma News\tDetails\tJul 15 2015\t2015 Thimnak Hlanah Ramkhel Kong In Thongtla Minung 170 Chuah Hna Dingin An Hal\nNews\tPolitics\tConflict\tLatest World News\nWorld\tDetails\tJul 11 2015\tCario Khua Italy Consulate Bom Puahnak Kan Si: IS\nNews\tDetails\tMay 11 2015\t12ft Sang In A Tlak i, Firefighter Nih An Kalpi Tiangah A Hnar Peng Rih\nNews\tDetails\tJun 05 2015\t2004 Nobel Chemistry Laksawng Cotu Nunnak Liam\nPolitics\tDetails\tMay 11 2015\t2015 Tiang Khi Oil Barrel 1 Ah $100 Tang A Si Kho: OPEC\nNews\tDetails\tAug 26 2015\t2016 Ah United States Nih Syrian Ralzam 5,000 In 8,000 Kar A Lak Lai\nSport\tCelebrity\tTheihtlei\tLatest Entertainment News\nCelebrity\tDetails\tJun 12 2015\tMyanmar Fitlaw Minthang Nay Toe, Mi Sandi Chuahni Lawmhnak Ah\nSport\tDetails\tJun 13 2015\tMyanmar U 23 Final A Phan, Vietnam 2-1 In Semi-final Ah A Tei\nSport\tDetails\tMay 26 2015\t2014-2015 English Premeir League A Dih Cang\nSport\tDetails\tJun 06 2015\t2015 French Open Final An Thok Cang Lai\nTheihtlei\tDetails\tMay 17 2015\tA Rum ning cu! A Cheu ruk Cheu khat hmanh Bill Gates Nih A Phan Lo\nSport\tDetails\tMay 13 2015\tA Tlaumi Nu Pakhat nih Amah Hnuk Hang Lila A Din\nCelebrity Sport Theihtlei Hmuhning In The Spotlight\nChin News\tUSA Chin Miphun 50,000 Leng Kan Phan Cang\nDetails\tThe Chin Star\t26 September 2015\tMyanmar (Burma) ram in tu kum tiang ah USA phanmi ralzam dihlak cu 146,037 an si cang, tiah BACI research nih an langhter. Karen ralzam 64,759 an si, an tam bik. Chin ralzam dihlak 50,147 kan si.\nNews\tThawngpang Tawi TeTe\nDetails\tKhin Mg Shwe 25 September 2015\t#Mi an i tetkhawt tuk ruangah Saudi ram ah minung 700 leng nunnak a liam i 800 lengkai nih hliamhma an tuar tiah the 7daydaily thawng nih a tial. Hi muslim Eih hi kum tin an tuah mi a si i kum dang zongah a thimi an um tawn ko na in a tu kum hi kum 25 chungah mi i tetkhawtnak in a thi mi an tambik tiah theih a si. Hi hmun ah a kalmi hi 2 million hrawng an si i cu chungah India mi hi tingkhat le cheu hrawng an si lai tiah zumh a si.\nNews\tDelhi Cozah Nih Dengue In A Zawmi Hna Caah Siikhan (Clinics) 55 An Hung (Open)\nDetails\tKhin Mg Shwe 22 September 2015\tDelhi cozah nih delhi khua tlang i dengue in a zawmi hna caah siikhan 55 a thar in a hun tiah the times of India nih a tial. Hi dengue zawtnak hi a tu lio delhi khua tlang ah tih a nung taktak mi a si. Hi zawtnak kong he pehtlai in delhi cozah nih bawmhnak halkhawhnak ding caah tiah an mipi sin an pek mi ph no cu 1031 a si i a duhmi nih chonhkhawh a si.\nNews\tHmanthlak Cah Tuk/Uar Tuk Ruangah Japan Pa Mual A Liam\nDetails\tCarson Twintwin\t22 September 2015\tIndia ram ah um, vawlei cung minthang Taj Mahal zoh ah a rak tlungmi Japan pa cu hmanthlak a uar tuk ruangah a tlu sual i a nunnak a liam.Hideto Ueda, 66, hi Taj Mahal innpi hman ka thla lai a ti lio ah hlei in a leu sual i a tluril sualmi a si.\nHiti ruahlopi in a hung tluk i lungfim loin a um tikah sii-inn ah a rianrannak in tlikpi colh a si ko nain, caan tlawmpal ah a thi tiah an hun phuan tiah, hmutu pakhat nih BBC sin ah a chim.\nA rianran khawh chungin mizaw phorhnak mawtaw in sii-inn ah kan tlikpi ko nain a zeitingan in kan chanhchuah kho lo tiah, Agra palik bawi Sushant Gaur nih Japan Times ah report a tuah colh.\nSibawi te hna nih zeidah aa thihpi cemmi a si tiah checkhlatnak an tuah tikah lung/lungtur zawtnak a si. Hi bantukin vanchiatnak a hung cangmi kong hi Japanese Embassy sin ah theihternak zong kan tuah colh tiah a chimchap.\nCun a hoipa pakhat zong a tluk i a ke kiak tiah, hmutu hna nih an chim.\nTaja Mahal hi, Mughal Emperor Shah Jahan nih a nupi thlan caah ti’n 17th Century lio ah Agra khuapi ah a rak sakmi a si.\nHi inn hi vawlei cung minthang pakhat ah aa tel ve mi a si bantukin, a rak fuhpanhtu le a rak zohtu hi nikhat ah minung 12,000 tluk lengmang nihhin an fuhpanhmi a si.\nCucaah hiti bantukin zeimaw ti’n a leu i a tlurilmi le a thimi hi an um pah lengmang.\t1 of 4\nNews\tDengue Zawtnak A Chuahtertu Fikfa Dohnak Sii\nDetails\tKhin Mg Shwe 18 September 2015\tNews\tVawlei Cung Thawngpang Tawi TeTe\nDetails\tKhin Mg Shwe 17 September 2015\tNews\tA Nungak Hlun He Zan 2 An Ih Ti Ruangah A Chiatha Khanghpiak A Si\nDetails\tCarson Twintwin\t16 September 2015\tMore News\nNews\tDetails\t15 September 2015\tHringtu A Nu Namte In A Thah\nNews\tDetails\t15 September 2015\tSiizung Ihkhun Nih Dengue In A Zawmi Hna A Tlumh Hna Lo\nBurma\tChin News\tUSA Chin Miphun 50,000 Leng Kan Phan Cang\nBurma News\tUnited Nations World Food Programme Nih Kokek Hartuar, 400,000 Sinah Bawmhnak A Pek\nDetails\tCarson Twintwin\t27 August 2015\tThe United Nations World Food Programme (WFP) nih kokek hartuar minung 400,000 lengkai hna sinah bawmhnak a pek. Tilian le leimin ruangah kekal lawngin phakkhawhnak hmun hna le a dangmi hartuar 400,000 lengkai hna sinah rawl, peti, chiti le cite heiti hna in bawmhnak an pek hna tiah an chim.\nAugust thla thokka in Kawlram chungah furpi ruah tam ruangah tilian le leimin nih a hnorsuanmi hna le hartuar hi 1.7 million lengkai an si.Cucaah hi hartuar van zuanhnawhnak hna ding ahcun phaisa dih pah ko. A rianrannak le a tlacop in riantuannak le duhherhhai hmanh ahhin $12.3 million a herh lai tiah, WFP nih a chim.\nAugust thla detka tutiang ah Emergency Relief Efforts hna nih rawl tun 2,500 hartuar caah an kuat cang tiah, WFP nih a chim.\nHiti bantukin puicimhnak le taamhaalnak kan tonmi ahhin WFP nih a sikhawh chungin a cawlcang i tirawl le zei dangdang hna in Kawlram cozah a bawmh i a dirkamh tiah, WFP Country Director Don Scalpelli nih a chim. Hi thil kan tuahmi ah phaisa kawlhawlnak ah siseh kan cawlcanghnak kip ah thazaang a chuah i zaanghlei a kan cawipitu kan hawile nan dihlak cungah lunglomhnak chim cawk lo ka ngei. Nanmah thawngin thil kalning a tluang i a tlamtling tiah lunglomhnakbia zong a chim.\nSeptember thla thokin, World Food Programme (WFP), UN organizations le Non-governmental Organizations (NGOs) hna le a dangdang organizations hna nih cozah he i bawm in kokek hartuarmi 440,000 lengkai hna sin kutsamh an itim.\nAmah belte, cikkhat chungte cu sianginn ah din-ei in bawmhnak, naupawi liomi bawmhchanhnak, cun HIV le TB zawtnak a ngeimi hna bawmhnak tuahmi kha Emergency nih ngolta chung dingin WFP nih a fial hna.\nHiti bantukin kokek hartuar hna caah tiin dawtnak le zawnruahnak he kut a samhmi hna ram hi; Australia, Canada, Czech Republic, Denmark, European Union, Germany, Japan, Myanmar, New Zealand, Norway, Switzerland, United Kingdom, United States, Japan Association for WFP, Mizoram, Bangladesh, China, India, UN Central Emergency Response Fund...le a dangdang ram hna an si.\tBurma\tParty Buaibainak Hluttaw Chung Nan Rak Luhpi Lai Lo: Thura Shwe Mann\nDetails\tSalai Mang Bik\t19 August 2015\tAugust 18, 2015: Ciankhanye party chung buainaknak hluttaw chung nan rak luhpi lai lo tiah August 18 pyituh hluttaw meeting lioah Thura Shwe Mann nih ralrin a pek hna.\nParty president sinak in an ka phuahnak kong tlawmte fianter ka duh. August 13 ah U Htay Oo le keimah min khenh in ca ka sin a phan.\nCa an ka pekmi chungah an tialmi cu party hruaitu hna chungah thinlung thencheunak a um, party chungah democracy rimhai a nam lo i, party president nih pakhat lawng ruahnak in biachahnak a tuah.\nPhunghrampi a zulh lo, party nih a ngeihmi phaisa zong zapi theih loin a hmang, aa zuamnak thimfung petu cheukhat nih report a si caah party huham a zor ter.\nA ra laimi thimnak ah hlawhtlinnak donkhantu a si lai lai timi hna aa tel tiah Thura Shwe Mann nih a ti. Hi an tialmi vialte hi pakhat hmanh ka tuah mi a um lo ti zong a chimchih.\nCiankhanye party buaibainak kongah mipi thinphan in um cio a si, um awk a si ko. Asinain tulio party buainak hi hluttaw chung nan luhpi lai lo a ti. (Cc: RFA/VOA)\tBurma News\tRed Cross Nih Kokek Ral Hartuar Caah Bawmhnak A Pek\nDetails\tCarson Twintwin\t19 August 2015\tKawlram chung furpi tilian le leimin ruangah hartuarmi hi1.5 million an si. Hi hna bawmhchanhnak ah International Federation of Red Cross and Red Crescent Societies (IFRC) nih hmalak an itim. Tu zong hi IFRC Emergency Appeal nih minung 100,000 sin ah bawmhnak pek an i tim.\nKan tonmi puicimhnak hi tituk kaw kan harning hi a zualhma ngai ko, caan zeimaw chung hi cu kan chaihma pah ko rih lai an ti tiah, New Zealand Red Cross Secretary General Tony Paine nih a chim.\nCheukhat rual cu zapi dornak hmun in an inn le lo ah an kir than nain tam u cu vansangau le ngaihchia ngai in an um ko rih.\nBurma\t2015 Thimnak Ah Aa Zuam Dingmi 6189 An Si\nDetails\tSalai Mang Bik\t17 August 2015\tAugust 16, 2015: 2015 thimnak ah aa zuam dingmi minung 6189 an si. Party 90 nih aa zuam dingmi min pek a si i, NLD in 1151 an si caah a tam bik an si tiah thimnak commission lei nih an chim.\nCiankhanye party in aa zuam ding 1143 an si. Pumpak in aa zuam dingmi 323 an si. Min pek ciami hnawh than duh ahcun August 17 tiang caan pek an si i, pyitaungsuh thimnak commissin nih minung chekhlainak cu August 18 in 27 kar ah tuah a si lai.\nTutan thimnak ah aa zuam ding minung 6000 hi rithar an chiah, 1990 thimnak a lutmi minung 2000 le 2010 ah minung 3000 an si. (Cc: DVB)\tBurma News\tKawlram Chung Kokek Hartuar Caah SCB Nih US$100,000 A Chuah Ve\nDetails\tCarson Twintwin\t17 August 2015\tKawlram chung kokek rallian tilian le leimin ruangah puicimh hartuarmi hna caah, The Siam Commercial Bank nih US$100,000 bawmhnak a hlut.\nHi bawmhchanhnak hi Daw Khin Saw Oo, Deputy Governor of the Central Bank of Myanmar sinah Siam Commercial Bank Chairman of the Executive Committee Dr Vichit Suraphongchai nih kutcung humhnaka ngeih tiah, SCB thawngzamh cathluan ah ai tial.\nHi bawmhnak hi Kawlram chung, furpi litian le leimin ruang i hartuarmi hna caah timi a si i, Ministry of Social Welfare Relief and Resettlement nih an tawlrel lai.\nKawlram chung kokek hartuar hna caah No.111-3-90911-5 Siam Commercial Foundation-SCB Relief for Natural Disaster Victims account min hmangin nan kut nan raksamh cio i, bawmhchanhnak ah thazaang nan rak chuah cio naklai kan in sawm hna tiah an chimchih.\nCun hi bawmhnak kong he pehtlai in SCB branch or SCB ATM tangka laknak free in hman khawh si lai. Bawmhchanhnak caah pekmi/khonmi cu Bank nih a tikcu le caan zat in a chuah lai i Thai Red Cross Society sin ah a kuat lai cun annih Myanmar Red Cross sin ah a herhningin hman dingah an kuat ve lai.\tWorld\tNews\tThawngpang Tawi TeTe\nCucaah hiti bantukin zeimaw ti’n a leu i a tlurilmi le a thimi hi an um pah lengmang.\tNews\tDengue Zawtnak A Chuahtertu Fikfa Dohnak Sii\nDetails\tKhin Mg Shwe 18 September 2015\tHi ti bantuk in Delhi khua tlangah dengue in a zawmi minung thong tampi hna siizung ah ihkhun tlum lo lak tiang in a kan tuahtu fikfa doh nakding caah a tha taktak mi fikfa si a min ah Nimit Anti-Insect Spray cu a i cawk cio ding le hman cio ding in the TOI nih a tial.\nNews\tVawlei Cung Thawngpang Tawi TeTe\nDetails\tKhin Mg Shwe 17 September 2015\tAtang lei thawng tawi tete hi the times of India tialmi chung in ka rak tialmi a si.\n1, Nizan cawnnithum ni zing ahkhan nitlak thlanglei a simi (southwestern) Poland i a ummi saram chiahnak (zoo) ah kum 20 tluk mah zoo a zohkhen cangtu pakhat cu Sumatran cakei (Sumatran Tiger) nih faklak in a hliam caah cu zoo kilventu pa cu a nunnak a liam tiah Kamil Rynkiewicz nih a chim.\nNews\tA Nungak Hlun He Zan 2 An Ih Ti Ruangah A Chiatha Khanghpiak A Si\nDetails\tCarson Twintwin\t16 September 2015\tLondon: Tlangval pa pakhat cu a nungak tthing sin ah zan 2 a va riak i vuai ko in an vai nuamh hnu ah a nungak thar sin ah a vak kal tthan. Cutikah na ka dehhlen hrimhrim tiah a nungak thar nu nih a rak ti. Cucaah na ka dehhlen man ah dantat na si lai a ti i a tlangval pa chiatha cu a sam dinternak (phianghnak) lisami in a khangh (duah) piak. Ngaknu nih hi thil a tuahmi hi a tlangval pa nih a si ko, na duhning bantuk cun tuah ko tiah a ti hnu ah a tuahmi a si tiah, Mirror report nih a tial.\nBronwyn Parker, 22 nih a tlangval pa chiatha a khanghpiak hi an pahnih tein hnatlaknak an ngeih hnu ah a si. Hi kong hi palik sin a va phak tikah, Parker nihcun aa thawh riangmang i, a chiatha cung i a linsami ka sam dinternak (phianghnak) ka chiah tham cu luklak taktak te kho pei a si ko cu. Kei ka ruahning le bang ahcun chun nilin i ni nih a kan emh/linh tluk men ceo ahkhin a ruah lai ka hei ti ko. Asinain, vanchiat ah, fak tukin a rak khangh manh le teh si ko hnga, a chiatha cu a durh dih, a phing dih i a uh bakin a rak ut tiah a chim.\nCucaah Australia thlanglei, Mount Barker biaceih zung nih, ngaknu cu na tuahmi thil hi thil dawhcah a si lo, hi thil na tuahmi ruangah thla 9 chung thongthlak na si lai tiah bia an khiahpiak.\nBiaceihtu Paul Muscat nih, hi bantuk thil hi cuhlan ka riantuannak ah ka hmu bal lo, ka tong bal lo a ti tiah, Mirror report nih a tial.\nCun hi tlangval pa chiatha hi cuhlan bantukin rian a tuan kho tuk ti lai lo. Cucaah hmailei a nunnak caah tihnung ngaingai a si. Harsatnak le fahnak tampi zong a chuahpi te kho mi a si tiah a chimchap.\tThe Chin Star A Rel Liomi\nWashington 62 °F Washington United States\nSunrise: 7:05 am | Sunset: 6:43 pm 67%\n7.0 mph 1.019 bar\nLondon 61 °F London United Kingdom\n61 °F Current Conditions\nSunrise: 7:05 am | Sunset: 6:28 pm 94%\n8.0 mph 1.001 bar\nSport\tSport\tRafael Benítez: C. Ronaldo Nan Duh Ahcun Pound One Billion\nDetails\t13 September 2015\tSeptember 10, 2015: C. Ronaldo cawk nan duh ahcun pound one billion (1,000,000,000) nan ka pek lai tiah Real Medrid president Rafael Benítez nih PSG a ti hna.\nTukum micawk/zuar caan ah PSG cu Real Madrid hmaikal Ronaldo cawk an timh nain an hlawh a tling lo timi thawngpang he pehtlai in Rafael Benítez nih hitin a chim hi a si.\nRafael Benítez nih Ronaldo a man zat nan pek khawh lo ahcun cawk i tim lo hi a tha bik tiah a ti hna.\nRafael Benítez nihcun “PSG nih Ronaldo cawk nan duh ahcun minthut biakamnak bantuk in pound one billion nan chuah ahcun a dih ko” tiah a ti hna. (Cc: Goal.com)\tSport\tDetails\t24 August 2015\tNeymar Manchester United Ah Aa Thialkhawh Men\nSport\tDetails\t27 July 2015\tPound 120 Million In C. Ronaldo Cawk An Duh Nain Real Madrid Nih An Siang Lo\nSport\tDetails\t12 July 2015\tReal Madrid Kawlkhamtu Casillas Porto A Phan Lai\nSport\tDetails\t11 July 2015\tWimbledon Final Ah N. Djokovic Le R. Federer\nCelebrity\tCelebrity\tRonaldo Duhnak Bia A Cohlang Lomi Australia Model Latina\nDetails\t05 August 2015\tVawleicung pumpalulh chuih hmaikal minthang C. Ronaldo nih Australia model Latina cu a helh nain Latina nih Ronaldo bia a hnon.\nLatina hi Australia model zuamnak ah pahnihnak a hmu mi a si i, Ronaldo nih onlinE in a helh hi a si. C. Ronaldo nih eksisai a tuah lio hmanthlak le phone number a hal hi a si.\nNain Latina nih tlangval ka ngei cang, ka tlangval nih hi bantuk hi a duh lai lo tiah mail a kuat than.\nC. Ronaldo nih ngol aa tim lo, a hohman nih an theih lai lo dakaw a ti tiah Mirror nih a tial.\nA luancia July thla chungah Man City le Real Madrid hna cu Australia Melbourne an chuih i, cu lio tiket Ronaldo nih pek a timh nain nungak nu nih tlangval ka ngei cang tiah Ronaldo tiket cu a cohlang lo. (Cc: Planet Myanmar)\tCelebrity\tDetails\t30 July 2015\tAngelina Jolie Pitt Cu Nihin Ah Myanmar A Phan\nCelebrity\tDetails\t30 July 2015\tRamon Magsaysay Laksawng Kyaw Thu Nih A Co\nCelebrity\tDetails\t18 July 2015\tQueen Elizabeth Nih Adolf Hitler Salam pekning A cawn Bal\nCelebrity\tDetails\t15 July 2015\tOne Direction Hlasa Louis Nih A Hawinu Sinah Fa A Hrin Lai\nAdvertisement / The Chin Star\nAdvertisement\tTeline V\nEmail in thawngpang rel lengmang na duh ahcun Sign up law thawngpang thar kan khumhmi free in na rel khawh hna lai.\tHnubik Thawng\nUSA Chin Miphun 50,000 Leng Kan Phan Cang\tThawngpang Tawi TeTe\tDelhi Cozah Nih Dengue In A Zawmi Hna Caah Siikhan (Clinics) 55 An Hung (Open)\tHmanthlak Cah Tuk/Uar Tuk Ruangah Japan Pa Mual A Liam\tDengue Zawtnak A Chuahtertu Fikfa Dohnak Sii\tKawlram\nUnited Nations World Food Programme Nih Kokek Hartuar, 400,000 Sinah Bawmhnak A Pek\tRed Cross Nih Kokek Ral Hartuar Caah Bawmhnak A Pek\tKawlram Chung Kokek Hartuar Caah SCB Nih US$100,000 A Chuah Ve\tKawl Ralkap Nih Thura Shwe Mann An Tleih\tKawlram Chung Hartuar Hna Caah, Emergency Relief Coordinator Stephen O’Brien Nih US$9million A Hlut\tChinland\nUSA Chin Miphun 50,000 Leng Kan Phan Cang\tTulio Kan Chinram Nih A Tuarmi Harsatnak Bantuk An Tuar Ve\tKa Miphun Hawi Caah Santlaih Kai Zuam Ve Lai: Pu Tha C Lian\tAdelaide Chin Christian Church Nih AU$ 30,000 Kan Miphun Harnak Tongmi Bawmh An Timh\tChin Khuapi Disaster Picture News\tAbout Us\nOur TeamFeatured ArticlesChinS KongNew Feeds


Data - Food Comida Rawl 317\nFood|Comida|Rawl 317 cu thil pakhat kong i hngalhmi thil phunpawl tampi aa cawhmi tiningcang hmannak asi. Tiningcang pawl ah a laikhen bupawl, zohnakpawl, le hmun he aa pehtlaimi thil lungchung i ahmanthlak huncuanternak le ttha tein zoh kherhlainak pawl aa tel. Thil pakhatkhat kong i hngalhmi thil pumhmi 1 ah thil hrampi pa 4 aa tel: Thil sermi a rak hmangtu nih zohtthattthannak, rawl tiningcang thapmi chungin miaknak atlaitupawl he a laikhen bupawl, rawl khonnak zohtthat tthannak, le rawl tiningcang ngeihmi thil a tthahnemmi thil dang he komh/fonhnak pawl ansi.\nThil sermi a rak hmangtu Zohtthat tthannak\nHi thil sermi a rak hmangtu zohtthat tthannak hi FCR317 website ah December 2020 in a rak um peng cangmi asi cun zohchunhawk i tuahmi thil aiawhtu a um tiang awn asilai. Hi thil sermi a rak hmangtu zohtthat tthannak hi Indianapolis i eidin zuarnak chawdawr he pehtlai in rawl tiningcang, a leng/chung i ei le dinnak, innchung i rawl sernak, ngan a dammi rawl einingcang, le innchungkhar nih rawl ngahkhawhnak tuah lengmang mipawl a khon lengmang.\nMah nihhin Indianapolis i aummi eitupawl nih tonmi zuamnakpawl le Indianapolis rawl tiningcang a tthanchonak ding caah ruahchanhnak angeitu pawl fiangchinin theihkhawhnak apeklai. Hi zohtthat tthannak hi Mirang, Spanish, le Hakha Chin in hmuhkhawh asi. A tu tiangah, innchungkhar 524 hna sinin theihtthannak kan ngei cun Mirang asiloah Asia aa khat in ruattu, kum 25-65, nu, innchungkhar phaisa hmuhmi $65,000 cunglei le bachelor asiloah a dang advanced fimcawnnak dikari a hmutu hna he a tthami aiawhnak zong anngei. Mah lengah khua-myone peng kip zong in kan theih, a cheu cu midang nak in aiawhnak tamdeuh zong anngei.\nA tanglei mipawl sinin a tamchin mi aiawhnak kan herh rih tthiamtthiam (April 2021 i tuah thar mi):\nKUM: kum 25 tanglei. Kum 66 cunglei\nPA/NU SINAK: pa, nuzong silo pazong silo mi\nMIPHUN/MIPHUN KHAT SINAK: Minak asiloah African American, Hispanic\nINNCHUNGKHAR PHAISA HMUHMI: $25.000-65,000\nFIMCAWNNAK: Bachelor Degree pakhatkhat nak in niam/tlawm thiamnak ngeimi\nUMNAKHMUN: Pengpawl 14 & 22 (46219, 46221, 46222, 46226, 46229, 46231, 46235, 46241)\nPumhmi 1 ah rawl tiningcang thapmi chungin miaknak atlaitupawl he a laikhen bupawl nih January-February 2021 ah inntek ttuanvo an rak lak. Hi a laikhen bupawl i ceihtti mi hna nih pehtlaih/i lawhnak bupawl nih zuamnak tamchin an cawnkhawhnak, Indianapolis i rawl tiningcang tuahnak i aa teltupawl le chawletnakpawl karlak i teinakpawl le pehtlaihnakpawl kha rawl tiningcang iceih lengmangmipawl chuaktertu hrampi theihkhawhnak ding ah laikhenhnak he a khawmhhna. Pumhmi 2 laikhen bupawl nih a tlangpi in asimi rawl tiningcang minih iceih lengmangmi pawl kha laikhenhin le aphi chuak hmuhkhawhnak pawl he aa pehtlaimi le cun Indianapolis rawl tiningcang khuakhanthiamnak pawl tthangcho dingah laikhenh in a zohlai.\nPUMHMI 1 LAIKHEN BUPAWL I AUM HMASA I A HUN ZUL DING CA I THIL A RAK TIMTUAHTU ASIMI APHI CHUAKMIPAWL:\nIndianapolis Rawl Tiningcang Thapmi chungin Miaknak Atlaitupawl Hrawmmi thil Asibikmi Thilpawl Tongtu:\nHERHMI PETU THILPAWL HE PEHTLAIHNAK\nLaikhen bupawl 18 chungin 15 nih thil a rak kan pechan kho tu thilpawl hmuhkhawhnak he zuamnakpawl fiangngai in an chim.\nChawletnak i aa teltupawl an baubikmi cu rianttuantu nih kan herhmi a rak kan pechankhotu thil hmuhkhawhnak tuahding herhnak hi asi.\nMi tampi nih thil a rak kan pechan khotu thilpawl hmuhkhawhnak dingah hmunkhat in hmunkhat ah va iphorhnak le fawi tein itthial/merkhawhnak dawntupawl an tonhna.\nZapi sin i a hmemi thil azuartupawl le Mirang-holh a thiamlomipawl nih sehthiamnak le holh leiah aachapin harnak an hmuh.\nPAWLICIPAWL LE PHUNGLAMPAWL\nLaikhen bupawl 18 chungin 15 nih pawlisi he pehtlaiin an chim.\nHmunkhat i aummi mibu chimhnakpawl le umnak hmuhtonmipawl cu pawlisi kalningcang ah aumlo/bau.\nPhunglampawl cu zapi sin i thil a zuarmi a hmemipawl le mah umnak hmun lothlopapawl in langhnganngaiin bawmh ansilo.\nMi tampi nih phunglam pawl lehding harnak anngei zeiruangah tiahcun a fiang lomi le/asiloah aa cawhnukmi holh ruangah asi.\nPawlisi thlennak hi a herhmi thil pawl an bau tikah asiloah ngeihmi thil asimi le/asiloah biathli asitikah zuamnak achuahter asi.\nRAWL NGAHNAK LE BAWMHNAK\nLaikhen bupawl 18 chungin 15 nih rawl hmuhkhawhnak asiloah bawmhnak he zuamnakpawl an ceihtti.\nIndianapolis i rawl hmuhkhawhnak i a ttha/dawh lomi ram muisam/voikhat hei zoh i hmuhkhawhmi cu sifahnak le ningcang ngeiin tuahmi miphun thleidannak cungah hram a bunh.\nRawl hmuhkhawhnak ca i hmuh ton lengmang mi dawntupawl ah aa telmicu:\nHmunkhat in ka dangah va phorhnak le fawi tein i tthial/mer khawhnak\nChapmi dawntupawl ah aa telmicu:\nHolh le ibiakchawnhnak\nLaikhen bupawl 18 chungin 14 nih rawl tiningcang chungah ibiakchawnhnak baunak kong an chimh.\nChawletnak i aa telvetupawl nih mi tampi rianttuannak ca i bu khat i aa sermi/theihhngalhnak he aa pehtlaimi adangtheihhngalhnakhe alakin ipehtlaihkhawhlonak theihhngalhnak kilkawinak tuahmi ibiakchawnhnak khawnnak hmunkhat laifang baunak hi an sawh lengmang tawn.\nKan herhmi a rak kan pechantu thilpawl, a khunhlei in rian, ibiakchawnhnak baunak I peknak he pehtlaihnak zuamnakpawl.\nInternet bochannak karhternak le sehthiamnak he pehtlai mi nih adangpawl in kuai lio ah thilkhawnnakpawl cheukhat kha thazaangtharin tthawnnak peknak ngeihnak.\nCAWH/FONH IN RIANTTUANTTINAK\nLaikhen bupawl 18 chungin 14 nih ral he ttuanttinak le ruanternak baunak cung lei ah a hruaitu mah hmuhton lengmangmi thilpawl an fianter.\nChawletnak i aa teltu bupawl cu aa khatmi kan herhmi a rak kan pechantu tu thilpawl an ni cuh lengmang.\nRal he ttuanttinak cu pawlisi thlennak le rian chuahnak hrampi, sihmansehlaw rawl bawmhnak a velchumin a tthawngmi ah a khunhlei in an bau.\nRuanternak cu rawl tiningcang chung i baunak le hawi he komnak ah a dang cheumipawl chung i pakhat he ruangah zuamnak a um khun.\nRAWL KHUMHNAK ZOHTTHATTTHANNAK\nIndianapolis i rawl khonnak 838 azapi tein ttha tein zohtthannak, SNAP zapi sin i thil a zuarmi i nawlpeknak, cu kum 2021, January – May in lamhruai arak sicang. Hi ttha tein zohtthannak nih rawl ngahkhawhnak, sining/phun/atthatnak, le a manpawl theihhngalhnak a pumh. Ttha tein zohtthannak aphi chuak cu Indianapolis i rawl hmuhkhawhnak ram muisam/voikhat hei zoh i hmuhkhawhmi kha tthachin i theihkhawhnak dingah le hmuhawk i atlaklomihmunpawl hmuhkhawh le ttha tein zoh cikceknak atuahlai.\nRam hmanthlak zohnak dingah ArcGIS in hika hi hmet Online\nNgeihmi thil atthahnemmi Langhternak\nTtha tein zohtthannakpawl le laikhen bupawl kap in, hmuhkhawhmi chuaktertu rawl tiningcang ngeihmi tthahnemmi langhternak le Indianapolis i hmun he aa pehtlai mi ttha tein zoh cikceknak kan herhmi a rak kan pechantu thilpawl a ummi tuahterkhawhnak i rawl tiningcang le khua hmun chungah rian lawnnakpawl zei asi ti hngalhnak pawl kan tthanchoter asi.\nKhuaram hmanthlak chung ummi thilpawl ah aa telmi cu: Rawl chawdawrpawl, rawl chiahnak khan/hmunpawl, dumpawl, farmers chawdawrpawl, sehthiam bawmhnak petupawl, hrawmtti-hmanmi cokapawl, le rawl chuahnak ding ca cawlhcanghnak bupawl.\nThil pakhatkhat kong i hngalhmi thil cu Community Compass, Indy Food Council, ISDH, StatsIndiana, USDA, le the U.S. Census in pumh asi. Indianapolis i a hmasabik rawl tiningcang ngeihmi thil a tthahnemmi langhternak milhtlorh rihlomi hmanthlak cu hika ah kum 2021 tthal caan ah chuah asilai.


Voikhat cu nuva aa dawtukmi hna an i si i caan sau nawnpi an i chawn tilo. Nikhat cu a vapa hi khualtlawng ding asi i zingka 5 a.m. ah aa thawh hau. Catlap te a lak i "Thaizing zingka 4 a.m ah rak ka tthang te" tiah a ttial i a nupi cu apek. A thaizing cu zingka 8 a.m lawngh aa tthang ai. Ziah ka nupi nu nih a ka tthangh hnga lo tiah a thinhung ngaingai. Ka va sik taktak cang lai tiah aa thawh hnik lio ah cabuai cung ah catlap te pakhat a hmuh i avan zoh cu hitin ca arak i ttial. " Khah tho cang, zing 4 a.m. asi cang hih"\nPathian he kan i pehtlaihnak a that lo tikah, asiloah, thla kan cam lo tikah thlachuah ka hmuh dingmi tamtuk kan tlolh tawn.\nThlacam cu akan ngeitu Pathian he siaherh lungduh biaza phai tti hi asi. Kan i lawmhnak bia, ngaihchiatnak bia, kan ttahnak aw, kan phunzaainak, kan biathli vialte Pathian hmaiah kan thinlung chungbia ti bang bung riangmang in kan phuannak hi asi. Phundang in chimh ahcun thlacam cu Pathian he kan i pehtlaihnak asi.\nThlacam timi cu Pathian bia kha kan chungah a nun i, kannih zong Pathian chung ah kan nunnak a langhnak hmual asi caah Khrih i fa - Khrihfa aho pauh nih thlacam cio ding asi. Thlacam cu Khrihfa hna caah Pathian sin nun raithawinak asi.\nKa chung i nan um i ka bia kha nan chungah a hmunh ahcun, nan duhmi paoh kha nan ka hal lai i nan hmuh ko lai.\nAa pehtlaimi Thawngthabia dang:"Pathian He I Biakchonhnak"


Mah Khua Lawng A Dawmi Ram Hruaitu Cu Zei Bantuk Lungput Ngeimi Ram Hruaitu Hme A Si - Tihring\nMah Khua Lawng A Dawmi Ram Hruaitu Cu Zei Bantuk Lungput Ngeimi Ram Hruaitu Hme A Si\nKhoika hme ram le miphun a dawtu lungput? Chin ramkulh ah Vice president khua, Thantlang peng Tikir khua cu Chin ram ah a thancho rangbikmi khua a si. 2017 kum hram thok ah inn dong 60 hrawng an umnak khua cu meivannak tidil (dam), siizung, electric mei, le high school saknak caah cozah phaisa Kyat 2.4 billion hman a si.\nAn khua i biakinn caah Kyat ting 1000 leng dih in sak a si i (khoika a lutmi phaisa timi langhter a si lo). 2017-2019 nihin ni tiangah khua khua 56 cu khuakhat ah kyat ting 100 cio in chuah piak an si. Nain pengkulh dang hna cu pek an si ve lo. Thantlang pengkulh chung i khua dihlak cu 2020 kum hlan ah pek dih nan si lai ti a si. Vice President pumpak nih an khua ah voi (4) tiang a kal cang i zan ah a riat. Nain Hakha town hall ah voi (2) lawng a riat rih.\nChin ramkulh chung i a phan lonak khuapi a um lo. Nain khuami nih an halmi cu cunglei kan chimhpiak hna lai ti lawng a ti tawn hna. Nain Thantlang pengkulh voi (2) a tlawnnak ah khua le ram tthanchonak caah Kyat ting 500 in voi (2) tiang a hlut colh hna. 2019-2020 Na-tta-la budget kum ah Thantlang pengkulh lawng nih 2.2 billion an hmuh. Atu ramri thanchonak lam in Tikir khua kalnak lam pakhat ca lawngah Kyat 1.4 billion hmang ding in biakamnak a tuah.\nChin ramkulh chung i zei khuapi ca hmanh ah town plan an suaimi a um lo, nain Tikir khua caah town plan suai a si tiah theih a si. Khoika hen ram le miphun a dawmi lungput, mah khua lawng a dawmi lungput cu zeibantuk ram hruaitu dah a si? Note: Hi hi keimah pumpak ruahnak le hmuh ning tialmi si loin Kawl ca in an tialmi aa tlak ning in leh chinmi a si.\nBe the first to comment on "Mah Khua Lawng A Dawmi Ram Hruaitu Cu Zei Bantuk Lungput Ngeimi Ram Hruaitu Hme A Si"


An lunglo cang hih! Tarnu Nancy Pelosi le Joe Biden an bia aikhat ti lo ai – Chin World News Evening\nTrump Rian Dinhter Kongah Tarnu Pelosi le Joe Bie Bia Ai Khatlo. US president a si liomi President Trump cu 2021 president siding in a tlin tilo hnu ah Demons phu nih a rannak in caan tlin hlan ah phuah zok an duh. A hlei in Pelosi innrangpi biachimtu nih chuah zok dingin lam a kal i ai zuam khun.\nPelosi nih achimmi cu trump hi US ram le Demons kan caah ral a si, a rian in phuah zok ding si, a ruahnak dikcak tilo thilthalo a tuah hlan ah kan phuah hau tiah trump sualnak kawlin a caan tlin hlan i phuah ding ai zuam. Asinain president thimmi Joe Bie nih cun thla 6 phun hna a rian dinhnak dingah caan i duh sehlaw sual puh in us ram caah chuah khawh dingin kan i zuam ko hna a si.\nSinain zeite ai duh lomi ah a rian dinh caan a phak hlan i chuah cu a hau lemlo tiah a ruah. Hi nskin biapi deuh cu US ram mipi caah kan tuah dingmi riantu kha hmaisat ding si, cun Covid damhnak sii kan kawl lai cucu us mipi caah biapi deuh si tiah a chim. CNN,Fox News (The Thantlang Post Network)\nThawngpang dang rak rel chih: Trump Chungkhar Le Biden le Kanmah Sining. Ruahnak ai dang i, hmuhning ai dang tuahmi ai dang i zumhnak ai dang cucu vulei a si caah a si. Biatak maw kan i lak lai , lih dah kan i lak lai. Nihin ni ah hin, Trump chungkhar nun zia le kanmah inn chungkhar nunzia i zohti tuah hna usih. Zeidah kan hmuh thlalang nganpi chungah dirve caan a za cang. Chawva ka ti lo hi e.\nJoe Biden chungkhar le Nancy Pelosi chungkhar le kanmah inn chungkhar i zohti ve tuah hna usih. A hodah zohchunawktlak a si deuh. Kanmah tangzawn cio ibenh tuah ve chitkhat te cu sining in cun an kan thlautuk lai nain an nun cawnawkah a hodah na duh deuh. Zumhnak nih zeidah a kan cawnpiak i zeidah ni fatin i nunpi ding a kan fial.\nA hote chungkhar nunzia nihdah Pathian sunparnak an lanhter i a ho te chungkhar nih dah sehtan nun an lanhter ve. Nihin a soiseltu kan dihlak keimah telh i, a hodah kan zumh i a hodah kan tanpi. Kanmah inn chungkharah krihmui a leng ve maw? a lenglang sawhsawh indah kan au ve.\nKanmah nunnakah teh midang mit in Pathian fapa Jesuh an AMEN kho ve maw?. Nancy Pelocy nunzia teh, Obama Chungkhar nunzia hna kha kan philh lailo dah. I lak usihlaw law kan inn chungkhar i nunpi awkah Pakhat cu Co ve te tuah usih 2021 laksawng caah. Source: Joseph Thawng Z Tling


CNLD hi ai thok ka lawng asinain Mino tampi nih an dirkamh ti a lang – Lai Lungrawn Post\nAugust 10, 2020 admin Thawngpang\nCNLD hi ai thok ka lawng asinain Mino tampi nih an dirkamh ti a lang. Tukum thimnak cu mino tampi nih mee an pek lai, cucu zei party cio ca zong ah thil tha asi. Mino nih ramkhel rian hi kan liang cungah ah a um ti kha an fian cang caah asi. Anmah le an duhmi party cio ah mee an pek ko lai, ka lomhpi hna. Abikin CNLD ah mino cawlcanghnak a tha ngai, Chin State pengkip cio ah mino an cawlcanghning a lang. Party dang zong nih CNLD achiatkhatnak bik kha sakah thiam nih siih an bawh bang an bawh ve, cucu a phung asi ko hei ti ko uhsih.\nCulak ah an bawhmi siih ah an chuahtermi sa le kan kah hih tiah an timi cu Pu No Than Kap hi asi. Cucu a poi hrimhrim loh, mino tampi le miphun duhdawtnak a nei mi nihcun a luan cia caan i iremlonak le ihuatnak hna kha idonhter lo in kan dohmi ral tei khawhnak ding kha biapi ah chia in hmai ah an nawr chin rih ko lai. CNLD cu mi pakhat lawng nih duh poh in thuimer khawhmi asilo zia kha za ah za in an fian ca zong ah asi. Soiseltu hna nih CNLD kha a phunphun in thekdarhter le a thazaang derter an timh, sihmanhsehlaw a thawng chinchin. Buu chung ah a tlamtlin lonak tete tampi a um rih ko lai, buu dirh ka ahcun mizapi ton ciomi asi ko.\nKhrihfabuu hmanh ah hi bantuk cu a um pah lengmang ko. Dohthlennak zong ah ai thok ka ahcun a buaibai tawn ko. Caan sau a rauh tikahcun a fekfuan i miphun nih ibochan tlak ah ai chuahmi tampi hmuh khawh an si. CNLD zong hi Chin miphun caah thil tampi a va tuah khawh lo hmanh ah miphun caah kaarhlannak ( step ) pakhat te tal ahcun santlaihnak a nei hrimhrim ko lai. CNLD nih miphun lungrualnak caah institution phun khat bakin ai thlak lai i Chin mi hi kan ifuntomning a fekfuan chin lengmang ko lai. Atu ahcun ai thok ka lawng asi rih, mipi nih zumhlonak le lungrumhnak a tampi ko lai, an mawh hrimhrim loh.\nZeicatiah Chin mi cu kan pipu pa hna chan ah mah le khua cio in ai ukmi kan si lawng siloin Mirang le Kawl nih lungrualnak ngei kho lo ding in caan sautuk ukmi kan si ca zong ah asi. Sihmanhsehlaw nihin ni ahcun mino hna nih kan miphun kong hi kanmah liang cungah khinh kan si cang ti kha fiang tein an theih cang caah miphun party ah biatak le luhlinh in an cawlcang cang. Hi hnu kum 10,15, tiang lawng siloin kan miphun himbawmnak ding le lungrualnak ding caah chan khat hnu chan khat in MIPHUN PARTY hmun zungzal ko seh! Credit: Chan Khar


Norway Welfare System Kong a Biapi Deuhmi – Chin Community in Norway\nApril 6, 2020 Michael Cung Hup 0 Comments\nBy Michael Cung Hup Thang\n# Nau ngeih: Sizung ah manlo tein nau ngeihter a si. Nau ngeih khawh zarh hnih hi pale nih 100% hlawh he rian kan i din kho (riantuannak hoih in ai dang kho). Nau thar pakhat a ngeimi nih zarh 49 (kum 1 deng) le faphir a ngeimi nih zarh 66 chung 100% hlawh he a nulepa icheu in rian an idin kho. Rian ngei lo le tangka lut a ngei lomi cu 84 720 kr ($8,400) pek (Engangsstønad) an si. Kum 15 tang facawm (adoption) zong pek an si.\n# Ngakchia: Norway ram khuasami ngakchia paoh kum 18 an tlin tiang thla khat ah 1 054 kr ($100) pek an si. A hmeimi cu tam deuh, 660 kr chap an si. Kum 1 in 2 kar ngakchia mucu kai lo in inn ah zohkhenh an si ahcun, thla khat ah 7 500 kr ($750) nulepa nih hmuh a si. Mucu man hi buaktlak in thla khat ah $300 hrawng a si.\n# Fim cawnnak: A tlangpi cun cozah sianginn le university paoh cu ramdangmi hmanh cachimh man lak a um lo. Cauk, exam le course zeimaw tu cu man pek haumi a um ve.\n# Dam lo: Sikhan ah pumpak sibawi sin zohter man hi $30 hrawng a si. Sizung kuat/phanh ahcun manlo viar a si cang. Sidawr i sii man hi a tlangpi in $5 – 30 kar an si, a tam lo. Haa tuahman cu a tam bak. Kaa lei damlo le hafakmi cu bawmhnak a um bu ah aman a fak thiam. Ha pakhat implant ah $3,500 hrawng si. Kum 18 tang pawl caah ha zohkhenhnak belte aman pek a um ve lo. A remh in remh haumi (tannregulering) asi ahcun man pek asi ve.\n# Rian le dam lo: Mah dam lo ruangah voi khat ah ni 3 tiang, thla 12 chung ah voi 4 tiang (Egenmelding) 100% hlawh he rian dinh a ngah. Cu pin cu sibawi catial piak (Sykemelding) a hau, kum hnih tiang hrawng hi hlawh an hmu kho, khi pin cu siilei pensen sok khawh a si cang. Kum 12 tang fale dam lo cun fa hnih tiang neimi nih kum khat ah ni 20, fa thum cung neimi nih ni 30 tiang 100% hlawh he rian dinh khawh a si.\n# Rian le vacation: Ferie kan ti le kan ingeih cemmi a si. Kum khat ah zarh 5 bak rian kan i din. Hika tthaal June – Aug hrawng hi ithim cio a si. Hlawh kan hmu lo nain hnu bik kum, kum khat chung kan hmuhmi i 10-12% bak (Feriepenger) an kan pek le kan hlawh nak in a tam deuh. ?\n# Rian dinh: Rian dinh/phuah cun a luancia kum khat lole kum thum (mah duh thim) chung hmuhmi i 62.4% kha kum hnih chung hmuh a si, thla hlawh (a thla) in tuak le pek a si. Hlawh tlawm tukmi cu 80% tiang an hmu kho. Kum hnih hnu zong i rian ngeih lo cun social bawmhnak in nun a si cang. Norway ahcun rammi nih umnak inn, ei awk tirawl le hruk awk fenh-aih ngei loin kan um lo ding hi cozah tuanvo a si. Hna a ngam ngai te.\nAcunglei pawl hi hmun dang kaa dang in theih kan duh ciomi a tlangpi in le buaktlak deuh in ka thim i tialmi a si. Riantuannak hmun le khua cio hoih in ai dangmi tete a um pah kho. Thilman le tax tu cu van a tawng ve. Laimi nih kan iharh bakmi cu a khuati le an holh hi a si. Ruah lo pi in pem diam hna lung a chuak tawn ve ko.\nNOTE: Hi cabia hi Michael Cung Hup Thang nih a facebook ah a ttialmi si. Norway kong thei duhmi hna ca lawng siloin, Norway ah khua asa ve nain mah le covo theih a duhmi hna caah san a tlai lai tiah, amah nawlpeknak he kan rak taarmi si.\nPrevious Previous post: Saving the Lives of IDPs in Paletwa, Chin state\nNext Next post: Coronavirus akarh tthan ruangah Norway cozah nih innka a khar tthan mi hna


SAC ralhrang pawl cu MNDAA nih faktuk in an tthuat cang hna – Lai Lungrawn Post\nSAC ralhrang pawl cu MNDAA nih faktuk in an tthuat cang hna\nJuly 24, 2021 July 24, 2021 admin Thawngpang\nle Ralhrang I Kahnak A Fak Shan ramkulh chaklei Tini peng Luaidawng khua pawng Nansambu le Banluaingan ah MNDAA le ralhrang rallokap fak ngai in i kahnak a chuak tiah thawngtheih a si.\nTuzing suimilam 9:40 hrawngah Nansambu pawng ah a rak ra mi thazaang 40 hrawng rallokap tatmah 99 le MNDAA Batalion 205 kar ah i kahnak a chuak tiah theih a si.\nTu zaanlei suimilam 5:35 zongah Banluaingan pawngah a rakra mi ralhrang thazaang 80 Kah-Mah-Yiah 420 cu MNDAA Batalian 205 nih an bawh hna i,i kahnak fak ngaingai in a chuak.\nI kahnak ah kaphnih i hliammi zat fiangin theih a si rih lo nain ralhrang rallokap lei in hliammi cu an tam tiah theih a si.Shan ramkulh Muku peng Phawngsan khua pawng zongah a luancia mi ni zei maw ah khan MNDAA le ralhrang i kahnak fakngai in a chuak cang tiah theih a si\nThawngdang Kawlram Ah Covid-19 First Le Second Wave Nakin Third Wave In A Thi Mi An Tam Deuh Cang Ralhrangbu nih rampi nawlngeihnak a lak hnu ah a chuak mi covid-19 voi 3 nak (third wave) ruangah nunnak a liam mi cu a voi 1 nak voi 2 nak nakin an tam deuh cang.\nA voi 1 nak le a voi 2 nak ruangah nunnak a liam mi dihlak cu 3,216 a si nain a voi 3 nak thla 2 chung hrawngah nunnak a liam mi hi 3,243 a phan.Mah hi ralhrangbu nih an thanh mi cazin lawng a si.A taktak ah Rangon khuapi chungah mithi ruakvui ding mi tuak ah nikhat ah 1500 in 2000 kar an si.\nA voi 1 nak le a voi 2 nak lio ah covid-19 dohnak ah biatak tein a cawlcang mi ngandamnak lei riantuan hna cu ralhrangbu nih uknak a lak hnu ah CDM ah an lut dih caah a voi 3 nak zawtnak a chuak mi ah CDM a lut mi ngandamnak lei riantuantu hna le volunteer pawl zong ralhrangbu nih an tlaih lengmang hna caah duh ningin an cawlcang kho lo tiah theih a si.\nKawlram ah May 27 thawk in a chuak than mi covid-19 zawtnak ruangah biatak tein mi an thi.July 13 thawkin nikhat ah a thi mi hi 100 peng an si i, ni 11 chungah a thi mi cu 2,532 a phan.Mah hi ralhrangbu nih mizaw hna a zohkhenh duh lo ruangah le oxygen hna cu pumpak zuar a khap caah a si.\nRalhrangbu thawngthanhnak nih a voi 3 nak covid-19 zawtnak a chuah hnu in July 23 tiang a thi mi hi 110,000 an si.Mizaw hna sin in Alpha, Beta, Delta le Kappa zawtnak phun then 4 hmuh a si tiin a thanh the chin post.\nTuchun kawlram thawngpang cu tih nung siko min aung hliang ruang lawng te a siko hi\nBreaking News:Ralhrang le Mindat mipi kah dohnak faktuk a chuak ralhrang ceilak an thi


Dalan ruang ah mipi hman ding mi meithal le bomh pawl palik nih an lak dih. – Lai Lungrawn Post\nAugust 8, 2021 August 8, 2021 admin Theihtlei\nMandalay Ramthen Madaya peng Mandalay-Moekoh lam cung ah Htrawlargye motor in an rak phurh mi hriamnam cu Dalaan nih phuan ruang ah SAC Palek nih August 8 zinglei ah an tlaih.K 22 meithal zuun 60, kutcheh-bomb 80, ENERGA 85, bullets 110, kuan phuntling 8000 hrawng tibantuk an tlaih hna the hakha times.\nThawngdang Kanpetlet Ah Ralhrang Nih Khrihfa Biakinn Pahnih Le Minung Umnak Inn Cheukhat An Hrawh: Chin ramkulh Kanpetlet khuapi ah August 6, zaan 11:00pm hrawngah khan ralhrang nih ruru-hranghrang in meithal an kah cash Khrihfa biakinn pahnih le minung umnak inn dang cheukhat a rawk tiah theih a si.\n“Kan umnak inn pawngah an ra i minung kan um ti an theih ko buin inn cu an kah chih.Vampang zong a awng viar, innchung i belkheng zong an awng viar tiah Kanpetlet khuami pakhat nih a chim.\nAugust 6 zaan ah khan Kanpetlet khuapi ah ralhrang nih an duh paoh in meithal an puah kah i khuami hna cu thinphang le lungrethei in an um. Hi kongah CDF he kahdohnak a si lo, anmah ralhrang nih an duh paoh in an kah sawhsawhmi a si tiah CDF lei tuanvo ngeitu hna nih an chim. Khit Thit Media\nA dang Mi cheukhat cu kan tlaihchantuk hna le an sin kan ngamtuk kha an theih tik ah, an kan hrial i a phunphun in an kan hneksak tawn. Mi cheukhat cu kanmah ten kan dir khawh lo kha an kan theih tik ah kaltak an kan duh khun,hnu an kan chit i, an kan hlawt tawn.\nMi cheukhat cu kan i bochan hna le kan herh hna kha an i theih tik ah zawnruahnak an ngeih mi lungput kha a tlau tawn. Lungthiang ten um khawh hi a tha tuk ti kan theih i kan i zuam cuahmah lio ah,cheukhat nih cun nek nak ah an kan hman theo tawn. Dawtu tampi na ngeih mi chung in,an hua tu minung pakhat ruang ah thinlung ba tuk in va um hrim hrim hlah, hua tu nakin dawtu tamdeuh na ngeih kha zeitik hmanh ah va philh hlah Mai Anna Par the chin post.


DAIHNAK (PEACE) | Radio Veritas Asia\n“Daihnak” cu mikip nih an i ngeih, saduhthah cio mi pakhat asinain a sullam taktak kha an thei dih cio lo. Daihnak caah an i zuam cio ko nain a dikmi daihnak kha an hmu kho cio lo. Mah hmuhnak, dirhmun le pomning cio in an i zuam cio caah daihnak taktak laak kawh loin buainak phuntling tu a chuak tawn. Cheukhat aana hmang uktu hna an uknak ram hna ahcun an pom ning he le hmuh ning aadang mi phu hna kha asoisel le ttihphaihnak, tlaih i thongthlaknak, mi thahnak tiang in nawl an buar ko na in mipi sinah an langhter ttheu mi cu “diahnak” a dirpi tu phu kan si an ti ttheo tawn.\nAn zulhawk lam he aa khat lomi ruahnak, cawlcanghnak kip kha “Daihnak a hrawktu” “mipi tthathnemnak lam a hrawktu” tiah sual an phawt tawn hna. An dirhmun a pomlo mi hna kha “Daihnak a duhlotu” tiah soisel in sual an phawt tawn hna. Cuccah aana hman in uknak a la tu hna i “Daihnak” timi cu ttihnak ngei hna seh tiah “sersat namneh tlaihkhipnak” menmen asi i a dikmi daihnak he cun kiklum tahnak Mercury le thir bantukin an i thlau.\nCatholic zatlang nunphung cawnpiaknak hna ahcun a dikmi daihnak lei hmaihoih in an cawnpiak cio. Pope Paul VI i vawleicung diahnak thawngthanhnak (formal message) ah “Daihnak timi cu hriamnam chiahnak menmen khi asilo. Ram uktu hna dohkhawh lo dingin (the upper hand) aanaa hmang in mipi daihter zong a si fawn lo. Duh lo nak langhter khawh lo tiangin tthihphaih i a lengvuan daihternak zong asilo. Aana hmuh duh ruangah zuamcawhnak a ngei mi phu hnih kar lakah i tluk dingin cantawi tuah mi remnak zong asilo”tiah Pope Paul VI nih (Peace is possible, in Ways of Peace, Vatican Press 1973, p.51) ah a langhter.\nMinung an i pehtlaihnak\nMinung le A Huham


Thih Daan Pek Mi Zaw le Wai Cu Thih Daan Chungin An Luat Caah Mithi Nu le Pa Zong An Rak I lawm Tuk Ve – Chin 11 News\nThih Daan Pek Mi Zaw le Wai Cu Thih Daan Chungin An Luat Caah Mithi Nu le Pa Zong An Rak I lawm Tuk Ve\nPosted By: Lian Chin August 17, 2020\nUK, Victoria College siahngakchia David Miller (kum 25) Le Hanah Witheridge (kum 23) cu september 2014 ah Thailand rili pawngah a thi cia in an hmuh, cu nu cu tleihhrem a si tiah an ti.\nHi an thihnak konghe pehtlaiin Kawlram mi Zaw Lin le Wai Phyo cu an teih hna. Thih dan pek dingin Supreme Court nih bia a ceih hna hnuah Thailand Vajiralongkorn nih a ngaihthiam nak hna kong cu a chim i thihdan chungin an luat.\nZawLin le Wai phyu cu Thailand siangpahrang nih a chuahcam 68th birthday celebration ah a ngaithiam hna nak bia a chim, dam chung thongthlak ding cu a zaangfah hna.\nMithi David Miller a nu le pa le Sue Miller nih kan fapa thattu 2 cu Thailand siangpahrang nih thihdan chungi n a chuah hna i kan thawpi kan chuah khawh cang tiah an chim.\nSiangpahrang nih a ngaihthiam hna nak ruangah kan i lawmtuk tiah an chim.Kan fapa ngaih ah hin kan tap peng tiah an ti. kan fapa kan ruah caan poh ah a hawinu Witheridge hna chungkhar tuarnak kan theihthiam piak hna.\nKan fa le thattu ngaingai cu kan thei lo nain Zaw Lin le Waiphyu Nih an thah hna tiah an phuang cang.Thihnak dan chung i an luat cu kan lawmhpi hna, asinain midang chungkhar mitthli an tlak ter tilo nak dingah thawngin chungah caan sau deuh pi um hna seh tiah an ti.


A Daithlan Tuk Ruang Ah A Sianghakchia Le Nih An Nuva Thlithup An Tuahmi Thil An Hmuh Dih - Khuaruah Har News\nKan theih dih cio bang in kan vawleipi cu Covid-19 zawtnak nih kum khat le thla tla li reng lo deuh vak hna hnawh nak a kan pek cang i mah ruang ah vawleicung ram kip thil umtu ning le thil kal ning vialte ai thleng nawng dih.\nCovid-19 zawtnak ruang ah vawleicung ram kip nih fimcawn nak sianginn an awn khawh lo caah ram cheukhat ahcun online ah zoom hmang in classs a la i ca a cawngmi tampi an um. Colombia ram zong ah covid-19 ruang ah siangin awng kho lo in an um caah online ah zoom hmang in siangin an kai.\nAn siangin min cu Education Educativa Sen Vincente De Paul Catholic School, Palmira a sii, mah ka ahcun sianginn cachimtu saya pakhat Ruben Dario Parras nih a sianghakchia le online zoom hmang in ca a chimh hna. Mah ti ca a chimh cuahmah hna lio ah cun a camera ka off rua a ti i an nupi hnuk a dawp piak.\nAcamera arak off philh caah a sianghakchia le nih an saya pa nih a nupi hnuk a dawp piak lio nak video cu an rak hmuh dih. Mah video cu caan tlawmte chung ah online cung ah a khat dih colh i minung tam tuk nih an zoh manh tiah theih a si.\nA tang video link ak chiah mi te khi hmeh piak law daithlang tuk in thil tuah a rak tthat lo ning cu fiang tein na hmuh khawh lai. Vawleicung minung ngai hi aw khuaruahhar kan ram tak tuk, cachimh lio hna i nupi le hnuk rak dawp piak huar ko cu a mak lawlaw khi a si.


Hi Nu Bantuk Hin Vawlei Cung Nu Vialte Si Dih Hna Seh Law Mu – HRINGDILDEL LAIRAM\nHi Nu Bantuk Hin Vawlei Cung Nu Vialte Si Dih Hna Seh Law Mu\nTulio chan ah cun mah htingtu nu le pa hmanh cawm huam loin a thawl mi minung tampi an um cang. Culio tak ah cun, Marian Turcio timi nu nih cun a pasal a htingtu pa a dam lo lengmang mi cu a mah a pa bantuk bak in a zohkhenh i a tuamhlawm zungzal ruangah online chung zong ahmipi tampi nih an thawngpang an theih i a lar taktak ti a si.\nA pasal nih cun an umti lio bak ah nungak dang a neih tak i cuti nungak a neih ruang ah cun a nungak nu ai zampi ruang ah an i then ti a si, fanu pakhat an nei cang. A pasal i a hringtu a pa hi putar damlo zungzal mi a si i umpitu aneih lo ruangah Marian Turcio nih cun a mah a hringtu a pa bantuk bak in a zohkhenh i a inn ah a hruai.\nA fanu zong nih cun a pu cu a dawt tuk ve hringhran. Cuti cun a nu nih a pu dam lo mi cu a zohkhenh lio ah a thli tein video a rak zeih i, kanu le kapa an i then nak can hi kumkhat a rau cang. Kapa cu nungak dang a nei i cuti a nungak nu he cun an zam i an vai i um. Ka pu kum 98 mi (ka pa i a pa) cu kan sin ah a um tiah a langh ter.\nOnline mipi pawl a hmutu minung vialte nih cun an lomhpi tuk cio hringhran i “Nu ṭha taktak le a thum taktak mi na si, zoh chunh awk a tlak bak mi na si” tiin an lawmh pi cio. Cun a fanu zong “Na pa nih a thiltuah mi ruangah hin na pu kha mawhthluk bak hlah mu, hi bantuk i an hringtu na nu na neih mi cu e na van a ṭha tuk” tiah an ti.\nTulio chan ah cun mah htingtu nu le pa hmanh cawm s h loin a thawl mi minung tampi an um cang. Culio tak ah cun, Marian Turcio timi nu nih cun a pasal a htingtu pa a dam lo lengmang mi cu a mah a pa bantuk bak in a zohkhenh i a tuamhlawm zungzal ruangah online chung zong ahmipi tampi nih an thawngpang an theih i a lar taktak ti a si.\n← PDF Paral Tha Rual Nih Ralhrang Sakhan An Va Luhhnawh Hna I Minung Pa 4 An Va Thah Hna Ning Cu Lunghmui Kho Takta\nRalhrang Bawi Min Aung Hlaing Cu Khual A Tlawn Nak Ah Bomb He Bak An Rak Don Ruang Ah A Hawi Pa Ralbawi Pakhat A Nunnak A Liam →


Min Aung Hlaing A Lung Rethei Tuk Cang, Sawmnak A Tuah Cang – Chin World News Evening\nMin Aung Hlaing A Lung Rethei Tuk Cang, Sawmnak A Tuah Cang\nFebruary 11, 2021 Salai Van Myanmar News\nMin Aung Hlaing a lung re thei ruangmang cang ko. Ralkap nih uknak (Aa-na) an ting hnu in ramchung ah nikhat hnu in buainak a zual chin lengmang. A ruang cu ralkap nih uknak an lakmi hi mipi nih duh cio a si o, cu tikah mipi nih ralkap uknak kan duh lo tiin ralkap nih uknak an lak ni thawk in nihinni tiangah dongcat loin duhlonak langhter peng a si pinah nikhat hnu nikhat in duhlonak langhtertu an karh chin lengmang.\nKan theih bantukin ralkap nih uknak (aa-na) an tingmi kongah mipi lawng hmanh si loin cozah rianttuantu hna zong nih Civil Disobedience Movement (CDM) dirpi in le mipi he ttang kawp in ralkap rianttuannak cu doh cio a si tikah atu ahcun uknak latu “Min Aung Hlaing” zong a lung re thei in sawmnak a tuah ruangmang cang.\nMin Aung Hlaing nih rianttuantu sinah sawmnak a tuah mi: “CDM ah aa telmi cozah riantuantu vialte rak kir cang u, rian rak tuan than cang u law tiah uknak firtu Min Aung Hlaing nih zaangfah a nawl cang hna. CDM hmual a ngeih ning result a chuak colh tinak a si.”\nRelchih: Ram pumpi nih thate in Civil Disobedience Movement a kal ko ahcun Ralkap sermi ‘State Administrative Council’ hi a function kho lai lo. Ralkap nih an sermi State Administrative Council ahhin Min Aung Hliang cu amahte in chairman ah aa thim colh i, committee members ah Ralkap 8 le civil 8 tiah a thim hna i, mah committee ahhin civil minung paoh cu itel lo ding a si lai.\nState Administrative Council (SAC) hi terrorist organization, iSIS bantuk an si i, Mipi ralchanh in sermi committee a si. Mahbantuk committee ah aa telmi paoh cu, a pawca lawng ah a ruatmi Mipi dotu an si ve caah an tuanbia cu an techin fapar chan tiang sualphawt in chim zungzal an si lai. Cucaah UN le US nih “Islamic State” tiah an claim tu ISIS pawl an hloh bantuk in Ralkap sermi State Administrative Council hi a fail khawhnak hnga an izuam i, Mipi zong nih fakpi in an doh ko caah Ralkap semi SAC hi a fail hrim hrim lai.\nSAC ah riantuan dingin Ralkap nih an sawm hna i, a cohlangtu vialte hi, Rian hrim hrim an ttuan manh te lai lo. Rian an i awt taktak hlan ah SAC hi a lo colh tthan lai. Cucaah, a function lo dingmi SAC ahhin itel ding hrim a si lo. CivilDisobedience-SaveMyanmar-PeacefulProtest-FightForFreedom. By Zasang Cinzah\nPresident Biden Nih Order A Chuah Taktak Cang\nKawl Ralkap Sining Cu A Fiang Cang Ko Hih


A poi tuk ee!! China nih Australia a tlerh bantuk in a phomh tak tak cang. USA nih zeitindah a phomh ve te lai?\nA buai chin lengmang cang ko ee!! Mah bantuk in vawleicung ramkip muinak nih a kan chia lio ah ram pakhat le pakhat phuhlamnak tuah a si thluamah ve cang. Australia cu USA hawikam tha a si nak ruangah a cungah dantatnak cu a tlung ve cang. Coronavirus nih buainak fakpi in a pek hlei ah China nih Barley ah 80% kan lak piak cang lai tiah Australia cu a tlerh cang tthan.\nHi lawng hi si lo, Cawsa (Beef) Supplier ngan 4 hna cu China ram ah kuat ti lo ding in a phih piak chap hna. Australia nih cawsa (Beaf) china ram ah a zuar tawnnak in $1billion annualy a hmuh tawn. China hi Australia Trade partner ngan bik ram pakhat a si. Australia PM Scott Morrison nih US cu ka dirpi lai i, Coronavirus international inquiry cu kan tuah a her ttin a chim. Mah bantuk in PM nih a chim ruangah China nih Australia cu dantatnak a tuah mi a si. Australia caah cun a fak tak tak mi khi si\nAustralia MP 1, Liberal National backbencher Geore Christense nih, China cu a huat tak tak cang i, China nih Bastard Act a hmang cang tiin a chim. Full Blown Trade War a phan ah cun $153 Billion Export Market cu zeihman a si ti lai lo\nChinese Foreign Ministry spokesman Zhao Lijian nih cun Australia nih, Coronavirus origin international inquiry tuah a duh ruangah fakpi in a phomh chap i, I theithiam tawnnak kan duh ah cun, i pehtlaihnak kan ngei hmasa a hau. Coronavirus Epedemic hi politik manipulation ah hmang ding a si lo. Australian launched inquiry hi kan thei dih, Virus a hramthawknak hi Specialist & scientists hmang lawng in hlethlainak tuah khawh a si. Bilateral relations tha duh ah cun i upatnak a um hmasak a her tiin a chim. Credit-Reuters\nBe the first to comment on "A poi tuk ee!! China nih Australia a tlerh bantuk in a phomh tak tak cang. USA nih zeitindah a phomh ve te lai?"


Vice President Henry Van Thio Fanu Jennifer Ngun Sui Par Nih Sung Tin Par hla A Van Cheih Mi Cu Thiam Kho Taktak – Video – Onlinenungak\nVice President Henry Van Thio Fanu Jennifer Ngun Sui Par Nih Sung Tin Par hla A Van Cheih Mi Cu Thiam Kho Taktak – Video\nChinmi chungin hlasak thiam kan i ngeih mi ni hin ni tiang a duai kho rih lo mi Hlasak thiam Pi Sung Tin Par nih Cherry Myoh timi hla a sak mi hi cu a thiam kho ve taktak, chin mi chung lawng si loin Kawl miphun tiang nih an uar taktak mi hla pakhat a si, mah hla a sak ah hin a thiam khun hlah maw ti tluk bak in a sak khawh.\nMah cu hla cu kan kawlram Vice President Henry Van Thio a fanu dawt Jennifer Ngun Sui Par nih dawh taktak in a van cheih ve a thiam kho ve taktak. Mah hla hi cu thinlung zong a khehkhuai dih a hla a tthat pin ah a sa tu Jennifer Ngun Sui Par a thiam kho taktak.\nA tanglei ah a hlasak nak kan van chiah ngieh khawh cio rak i zuam hna usih.\nA linsa bak cang hi:Trump sin ah nawlnak ca an tial cang.\nVirginia state Sen. Amanda F. Chase, a [Republican candidate for governor] nih President Donald Trump nih martial law chuah lawlaw sehlaw Joe Biden president sinak kham dingah nawlnak a tuah. Virginia State Senator Amanda Chase nih zeitik hmanh ah Joe Biden cu ka president a si kho lai lo. American mipi hi mihrut kan si lo” tiah social media ah a tial.\nPresident Trump ruahnak petu, ralbawi hlun, General Michael Flynn zong nih President Donald Trump cu martial law chuah in vote thlaknak tuah than dingah ruahnak a pek.\nGeorgia Secretary of State Brad Raffensperger nih Georgia ramkulh chung i a hlankan thimfung “mail-in ballot “thlakmi vialte an minthut an lawh le lawh lo kan check dih than lai” tiah tuchun ah order a chuah.\nMi tampi nih Georgia ramkulh thimnak ah democrats pawl nih vote tampi an fir tiah an ruah. Inn kip ah vote an kuat hna. Voi hnih, voi thum tiang vote an kuami hna zong an um, mi thi ciami vote an kuatmi hna zong an um. Vote rel dingmi an thuhmi zong CCTV nih record a tuahmi zong hmuh a si.\nMidang caah thimfung thlak piakmi a tam tuk caah vote thlak ding in register tuah lio ah record an chiahmi minthut le vote an thlakmi minthut a khah le khah lo chek dih a si than lai ti a si. Georgia Secretary of State Brad Raffensperger nih an chekmi vialte result cu December 28 ah kan thanh te lai tiah tuchun ah a chim.\nPresident Donald Trump nih kum dih lai ah virus khamhnak si kan serchuah lai’ tiah a rak chim, a chimning bantuk in an serchuah taktak. Asinan Democrats pawl nih cun kum khat hmanh tlin hlan i serchuahmi sii cu kan Pum caah ttihnung a si lai, kan i chun ngam lai LO” tiah media tampi sin ah an rak chim.


Tedim Peng Ah Motor Pakhat Khorchung I A Tlak Caah Minung 2 Nunnak A Liam! – Hakha Cherry\nJune 20 ah khan Chin ramkulh, Tedim peng Tungzaang (သုန်းဇန်) khua in Kalay lei ah a kalmi motor pakhat cu Dimlo(ဒိမ်လို) khua pawng a phanh ah ruahlopi in aa let i, khor thukpi chung i a tlak caah motor chung cuangmi minung 2 an nunnak liam i, 6 hliam an tuar, tiah theih a si.\nMotor cu lamkam khor ft’ 600 leng a thuhnak hmun ah a tla i, motor chung cuangmi minung 8 cu an dihlak in Tedim siizung ah kalpi an si. Hliam faak deuh a tuarmi minung 4 cu Kalaymyo ah ah kuat an si i, cu zaan suimilam 9:30 ah Thang Khua Cin Tawng cu lampi ah a nunnak liam tiah theih a si.\nA taangmi mizaw 3 cu Kalaymyo siizung ah kalpi an si i, Tual Zam cu Mandalay siizung ah an lanhpi. June 21 ah Mandalay siizung lampi ah U Tual Zam cu a nunnak liam ve. A dang hliam tuarmi mizaw 6 cu dam lei an panh tiah theih a si.The Chin post\nCar Gate mitthli.Voikhat cu Gate ah dawr thil phan mi ka va lak pah in ka ruah lo tuk mi pahnih he kan i tong.\nJohnly Fambawl timi pa hi na dai cang lo ah cun hi group in kei mah tu ka chuak cang lai, na ka simh tuk cang.


John Piper Nih Khrihfa Nih Lentecelhnak Ah Tangka Ttaan Lonak A Ruang A Chim – Chin 7 News\nJohn Piper Nih Khrihfa Nih Lentecelhnak Ah Tangka Ttaan Lonak A Ruang A Chim\nAmerica ram ah hin lentecelhnak ah tangka ttaan a laar tak tak i kum khat ah American pawl tangka an sung an miak mi hi billion tampi a si tawn. Pa pakhat nih John Piper sinah hi bantuk thil hi kan tuah awk a si maw a ti tikah John Piper nih a lehmi cu “ hi hi thil hmete ah nan ruah nain sual a Si Khrihfa pawl nih kan tuah awk a si lo ” tiah a leh.\nA ruang 7 in a chim i a pakhatnak ah Piper nih hi pa hi nunnak pakhat lawng a ngeih kha a vun theihter tthan i hi na nunnak hi Pathian sunparnak caah hmang hi bantuk mitthlam vawlei ah hin nung hlah a ti. A pahnihnak ah Piper nih Satan sin in a rami hlennak in hin luat dingin a chimh. Hlennak nih cun a tak tak si lomi nuamhnak kha a tak tak ( a hmun peng dingmi) nuamhnak a lawhter caah i ralrin dingin a chimh.\nA pathumnak ah Piper nih mipa cu zarhkhat ah dollar 20-50 a hman pengmi cu a tlawm loning a chimh i vawlei mipi nikhat ah dollar 2 laqngin an nung ti kha a vun theihter tthan i hi a hmanmi zat hi missionary ah vun pe lengmang sehlaw zei tluk in dah a tthat hnga a vun ti.\nA pali nak ah bible nih hi bantuk i zok zok in rumnak in i ralrin dingin a chimmi kha a vun theihter tthan cun a pahnganak le a donghnak ah Piper nih hi bantuk thil ti ruangah mirum pipi zong ei awk ngei lo tiangin an umnak kha a vun theihter tthan.


Palik nih rii an chiahmi. Do-aunak i tel duhmi mino hna caah santlai men lai – The Cherry Par\nPalik nih rii an chiahmi. Do-aunak i tel duhmi mino hna caah santlai men lai\nPalik nih rii an chiahmi. Do-aunak i tel duhmi mino hna caah santlai men lai. Nihin Sule City Hall congtu palik le doautu umtuning zok tikah, cozah palik an fiim ngai ko ti a lang. Live thlahtu pate nih Palik cu a hei fak pah hna. An hnuleipi a cunglei varandah ralkap pawl a soi hna. Mipi kan ral cu Palik an si lo. Khika ralkap pawl khi an si, an ngamh cun anmah nih pei hmai ah rak chuah ding an si cu, a ti hna.\nPalik cu daite in hnachet bang an dir ko. Palik nih rii an chiahmi khi lonh lo paoh cun kah a ngah lo, an ti.\nHlaydan ah cun pakhat nu nih ai tlekter ngai. A ttap, palik a sawh len hna. Zuan hnawh tim phun in um nain Palik nih zei an ti lo. Doau lei in pa pawl tu nih minu cu hnulei ah an kalpi. Kan Laipa nih Hlaydan hrawng cu Live a thlah ve. Laiholh le Malay holh cun Palik cu a lang hlat in a volhpamh ngai ve hna. Naih tuk bel in a awnh hnawh ngam hna lo. Nihin cu minung an tam ngai. Thaizing khi minung an tam chinchin lai.\nKawlram pumpi in rianttuantu pawl nih doaunak tuah ding ti in an ihrih. Thaizing ah Palik le ralkap hraan ding an zum hna lo. UN envoy nih raap cozah sermi minung an rak ton hna tiah thawng a leeng. UN minung an um chung cu raap an cawl rih lo kho men. Nihin tiang mipi cawlcangh ning zoh an dawh. Minung an von tam chimchin tik, an baat pah cang hnu, baat dawn thilnu haang idinh pah in an au tikah cun, Kue te cu khuachia biami an lo.\nAi tel huam nih itel awk si. Nain ralring tein mit i-au, hna itun cu hau lai. Palik rii lonh phung si lo ti philh hlah. Kahnak nawl pekcia an si, tiah thawng a thang. Pekcia si pek si lo pekah, palik rii lonh kahmi cu thilak in kah phung a si. UN zong nih tazacuai khawh si lo, ti si. Lungfim tein. Ramleng phan Laimi mi sopaw cheukhat tukforhnak ah izumh hlah uh. Credit: Salai C Alexander\n← Kawl Ralkap Hi Zumh An Um Hrimhrim Lo\nChin Pasaltha Pu Ngai Sak Nih Ralkap Pawl Cu A Cohlang Hna Lo →


Rev. Dr. Peter Ngun Za Cung Cu Rev. Dr. Joel Tuan Peng Thang Nih A Cawnpiak Cang Ko Hih! – Lai Lungrawn Post\nOctober 12, 2020 admin Hmuhning\nState Chief Minister le Minister petu cu President asi. Party hme tete nih Chief Minister le Minister si ve dingin i ruahpalhnak cathlah tete kan rel.Teinak an hmuh hmanh ah MP dirhmun lawngin Miphun caah an chimrel kho lai. Miphun kan luatnak ding caah cun Center Government le State Government hrimhrim ah hmunhma kan lak khawh a herh. Cucaah President nih a mah Party chung lawng in CM le Minister cu a pek lai. Peter Ngun Za Cung Saya Peng na hawi le kan zate including Saya Robert Thawng NLD ah kan dir ko hih. Van ni ruat ve.\nJoel Pengthang Kawia kha ti lawng khan a si lo. Chin State chung NLD MP chung in State Hlutdaw thimnak ah teinak an hmuh ve hau. NLD chung in teinak an hmuh ve lo ahcun President nih a duhmi poah thim ngah lo. NLD chungin state hlutdaw palai nih teinak an hmuh ve hau. President thimnak tu ahcun thimnak ah aa tel lomi zong a ngah ko. U Thin Kyaw hna kha thimnak ah aa tel lomi a si. CM caah cun anmah vote kung ah teinak ahmu ve hrimhrim a herhmi si. Party dang kong kan chim chih ding ahcun tling tein tial a hau. Nainah ahodah CM tuan lai timi ah ka tial ko khah. Tahchunhnak ah Falam peng nih Pu Lian Luai le Pu Ral Hnin si maw an thim ve hna lo I party dang nih an tei sual hna ahcun Pu Lian Luai cu kan duhtuk ko zongah president zong nih CM pek a ngah ti lo. Hakha, Falam, Thantlang, Mindat, Kanpalet, Paletwah, Tedim, Tonzang chung in Pyinee Hlutdaw NLD chung in a pemi lakah CM pektlak a tlingmi an um ve a herh.\nJoel Pengthang Peter Ngun Za Cung A ho te an tlin le tlin lo kha si lo. Phung hrampi tial Ding ahcun a sining in tial a hau ka ti bia. Ralkap Cozah USDP chan hmanh ah 2010 hmanh ah party dang a si mi. Pu Ram Mang le CPP in U Kyaw Ngin maw si kha Uanci an rak pek hna khah. NLD le CLND ah ka buai lo. Zei party hmanh Laimi caah a dingfel mi an si ahcun a Za ko. Kei cu nationalism ka si ko hih. NLD le minung lamkaltu si cu kaa tim lo. Khrih lamkaltu si ko ning.